Velkommen i 2016, et nytårsforsæt der holder? - Friluftsmor\nfriluftsmor 4 januar 2016, 11:29\nRigtig godt nytår alle sammen, og velkommen i 2016.\nDet har været en hel igennem total hektisk december måned og jeg har simpelthen ikke haft muligheden for at åbne min computer. Det skal heldigvis være slut nu og hverdagen begynder jo igen.\nJeg ved mange laver nytårsforsæt i slut december, og håber så på at et årsskifte er nok til at få sparket sig selv nok bagi til at kunne ændre sine vaner. Det er jo typisk det nytårsforsæt går ud på.\nMen hvad er så mine nytårsforsæt, jeg startede med at tænke at det gad jeg ikke sætte mig for at lave, for man holder dem aldrig, og selvom det kan være et mål for mange så har jeg kun det mål at være der for min dreng som snart er 16 måneder, og virkelig er blevet en gut med en masse fart på.\nMen i går slog det mig, at man kan jo også lave nytårsforsæt som ikke behøver kun at være for mig, men for familien. Min kæreste har fået en juicemaskine, og han laver gladeligt juice om morgenen og det er af alt fra appelsiner og i æbler til gulerødder og rødbeder. Men hold op sådan en juicer laver meget ‘affald’.\nSå derfor er mit nytårsforsæt:\nblive bedre til at spise rester, og stoppe madspild\nMan kan nemlig bruge juice affaldet, eller pulp som det hedder til en masse super lækre ting! Muffins, omeletter, pandekager, kødsovs og alt muligt andet.\nKun fantasien sætter grænser og så er det jo hamrende sundt.\nDet bedste ved den nye juicer er at den lille herhjemme slupre juicen i sig som saftevand. 🙂\nOveni det så har jeg fundet en fantastisk app på app store, den er helt gratis og hedder forresten. Her finder den opskrifter til dig hvis du lige har en rest et eller andet. Her til morgen fik jeg brugt en rest butterdej (fra vores lækre wellington vi fik nytårsaften) og den blev til pesto snegle. Lige i håndstørrelse til den lille.\nHar I nogle nytårsforsæt, og hvad vil I gøre for at holde dem?


27/2 2021 07:30\nThomas Frank skal nok ende i Premier League en dag, men hvis det skal være i næste sæson, kræver det, at Brentford rykker op, mener journalist George Dagless, der dækker Championship tæt.\nBrentford har gang i endnu en flot sæson i Championship, hvor holdet spiller med helt i toppen af rækken.\nI sommer mistede de ellers flere profiler, efter de tabte playoff-finalen om en Premier League-billet til Fulham, men Brentford har formået at komme sig over skuffelsen.\nDet skyldes i høj grad trænerarbejdet fra Thomas Frank, mener journalist George Dagless, som dækker Championship tæt for det engelske medie Football League World.\n- Han har i den grad været med til at gøre Brentford til et bedre hold igen i denne sæson, og det er et imponerende stykke arbejde, og deres ubesejrede stime for nyligt var en fantastisk præstation, siger George Dagless til bold.dk.\n- Han har meget endnu mere ros for den måde, han har håndteret de to store exits i sommer (Ollie Watkins og Said Benrahma, red.) på og for at have været med at forbedre holdet med de spillere, der er kommet ind og dem, der allerede var i klubben.\nTror du, han kan havne i Premier League til sommer, uanset om Brentford rykker op eller ej?\n- Mange følger med for at se, hvordan de håndterer den modgang, de har haft på det seneste, efter de faldt sammen til allersidst i sidste sæson. Jeg tror, at det vil afgøre, om der er Premier League-interesse til næste år.\n- Lige nu og her kan jeg ikke se nogen Premier League-klub have et særligt øje på Thomas Frank, også fordi jeg synes, han virker rigtig glad for at være i Brentford.\n- Jeg kan derfor ikke umiddelbart se en større klub gå efter ham endnu. Men han er en rigtig dygtig træner, og i fremtiden er der alle chancer for, at han ender i Premier League.\n- I forhold til næste sæson tror jeg dog kun, at hen vil være i Premier League, hvis det er med Brentford, som rykker op, vurderer George Dagless.\nFandt topscorer i League One\nHistorien om Brentfords succes i denne sæson handler dog også i høj grad om topscorer Ivan Toney, der har brændt Championship af med 24 kasser.\nDen 24-årige angriber kom til Newcastle som ganske ung, men formåede aldrig at bide sig fast på førsteholdet, og i 2018 rykkede han så til League One-klubben Peterborough efter en række lejeophold.\nHer blev det til 49 mål og 15 assists i 94 kampe, og i sidste sæson scorede han 24 mål i 32 kampe i League One, hvorefter Brentford købte ham som erstatning for stjernerne Ollie Watkins og Said Benrahma.\nNetop evnen til at finde mere eller mindre ukendte spillere og gøre dem til en millionforretning er det, som Brentford gør så godt, fortæller George Dagless.\n- Retfærdigvis fortjener Peterborough United kredit for at have hentet ham og givet ham platformen til at imponere i League One. De har en god vane i at få angribere til at stråle, så de kan komme højere op i systemet.\n- Han havde en fantastisk sæson sidste år, men man har stadig brug for den rigtige klub til at få det bedste ud af ham, og det har Brentford vist sig at være.\n- Mange klubber kunne se, at Toney var en dygtig angriber, men det, som gør et skifte succesfuldt, er, når et hold ved præcis, hvordan de skal få det bedste ud af en spiller, når han kommer til. Det er netop det, Brentford er så stærke til.\n- De kunne se Toneys talent og følte, at han kunne passe godt ind i deres system og tilgang. Det har tydeligvis båret frugt, siger George Dagless.\nBrentford fortsætter lørdag deres jagt på oprykning til Premier League med en hjemmekamp mod Stoke klokken 16.00.\nFrank tog et glas vin: Selvtilliden er tilbage\nFrank sweettalkede bomber: Næppe fortrudt\nJournalist: Brentford har større PL-chance i år\nUden tvivl rigtigt\nDean Smith endte i Villa og han præsterede vel ikke lige så godt som Frank?\nJeg har undret mig længe over FCK ikke hentede ham inden de hentede Thorup, så havde de spillet attraktivt fodbold længe.\nHan vil ikke til FCK. Succesfuld i Championship og det næste skridt ligger lige om hjørnet - enten med oprykning eller måske en PL klub spørger til ham. Bare fordi at han er dansk kan FCK ikke hente ham.


Valg til Coop ambas bestyrelse 2021\nBestyrelsesmedlemmer og formand valgt til Coops bestyrelse\nLørdag den 24. april 2021 blev der afholdt digitalt landsrådsmøde i Coop og digitalt valg til Coop ambas bestyrelse. Der var kamp om de to bestyrelsesposter blandt syv kandidater. Formand Lasse Bolander og medarbejderrepræsentant Birgitte Hesselbjerg var også på valg i 2021. Begge blev genvalgt ved fredsvalg.\nDe to valgte medlemmer af Coop ambas bestyrelser er følgende:\nNicolai Houe er 45 år gammel er medlem af bestyrelsen I Kvickly Bruuns Galleri i Aarhus og har siden 2012 været valgt til Coop ambas bestyrelse. Han er konsulent, iværksætter og ejer virksomheden HOUE Consult, hvor han udvikler forretning indenfor kompetenceudvikling, faciltiering af oplevelser og beskæftiger sig med FoodTech.\nJette Rosenberg er 48 år og har siden 2015 været medlem af bestyrelsen for Brugsforeningen for Middelbart og Omegn og blev i 2020 valgt til formand for brugsforeningen. Hun er afdelingsdirektør i Middelfart Sparekasse og siden 2005 engageret sig i bestyrelsesarbejde i både den finansielle sektor og i medlemsejede foreninger.\nNicolai Houe er genvalgt, og Jette Rosenberg erstatter Bjarne Dybdahl Andersen, der valgte ikke at genopstille.\nSe oversigten med præsentationer af alle syv kandidater til Coop ambas bestyrelse længere nede på siden.\nDen 24. april 2021 var der valg til 2 bestyrelsesposter, 1 formandspost, og 1 medarbejderrepræsentant for perioden 2021 - 2024.\nPå valg i 2021 var:\nBjarne Dybdahl Andersen (genopstiller ikke)\nBirgitte Hesselbjerg (medarbejderrepræsentant)\nOpstillede kandidater (i alfabetisk rækkefølge):\nBo Søby Kristensen\nValg af medarbejderrepræsentant\nSe alle kandidatvideoer\ne) Kandidaten må ikke være bortvist fra en medlemsbutik.\nEn kandidat til en post i Coop ambas bestyrelse skal opstilles senest 4 uger før valgmødet af et landsrådsmedlem, der er berettiget til at stemme om posten. Det er de medlemsvalgte landsrådsmedlemmer, som kan opstille en kandidat til posten som bestyrelsesmedlem og bestyrelsesformand. Hvert landsrådsmedlem kan højst opstille én kandidat til Coop ambas bestyrelse per valghandling.\nHvor mange stillere skal hver post bruge?\nFormand: Kræver 5 stillere\nBestyrelsesmedlem: Kræver 1 stiller\nMedarbejderrepræsentant: Kræver 1 stiller.\nOpstilling kan ske i perioden den 23. februar - den 26. marts.\nLandsrådets medlemmer kan deltage i en elektronisk kandidatdebat med mulighed for debat med kandidaterne den 15. april kl. 19 - 20.\nSelve valghandlingen foregår på andendagen af landsrådets møde, den 23. - 24. april 2020.\nFind valgbarhedsbestemmelsen § 8\nDu finder bestemmelserne om valg til Coop ambas bestyrelse på side 4 ff.\nHer kan du læse mere om afviklingen af landsrådets møder


Varer - 104104-2019 - TED Tenders Electronic Daily\nVarer - 104104-2019\n05/03/2019 S45 - - Varer - Udbudsbekendtgørelse - Offentligt udbud\nDanmark-Slagelse: Byggekonstruktioner og -materialer; andre byggevarer (undtagen elapparatur)\nOverordnet internetadresse: https://www.ethics.dk/ethics/eo#/3a601bde-b1c2-4b04-8caa-f215b474a3fd/homepage\nUdbudsmaterialet er gratis, ubegrænset og fuldt tilgængeligt på: https://www.ethics.dk/ethics/eo#/3a601bde-b1c2-4b04-8caa-f215b474a3fd/publicMaterial\nBud eller ansøgninger om deltagelse skal sendes elektronisk via: https://www.ethics.dk/ethics/eo#/3a601bde-b1c2-4b04-8caa-f215b474a3fd/homepage\nElektronisk kommunikation kræver anvendelse af værktøjer og anordninger, der ikke er almindeligt tilgængelige. Der er gratis, ubegrænset og fuld adgang til disse værktøjer og anordninger på: https://www.ethics.dk/ethics/eo#/3a601bde-b1c2-4b04-8caa-f215b474a3fd/homepage\nRammeaftale for levering af komponenter og muffemontage for udførelse af fjernvarmeledninger\nSK Varme A/S (herefter betegnet "Ordregiver") ønsker at indgå en 2-årig rammeaftale med én leverandør om levering af komponenter og muffemontage for udførelse af fjernvarmeledninger (herefter "Rammeaftalen"). Rammeaftalen kan forlænges med op til 2 x 12 måneder, således at Rammeaftalens varighed maksimalt kan være 4 år. Ordregiver foretager en løbende udskiftning og nyetablering af forsyningsledninger i forsyningsområde i Slagelse, Korsør og Halskov. Den udbudte Rammeaftale ønskes indgået med henblik på at dække Ordregivers behov i den forbindelse. Bemærk dog, at Rammeaftalen ikke er forpligtende, idet Ordregiver forbeholder sig ret til ved større projekter at udbyde levering af komponenter og muffemontage inkl. fjernvarmestik på særskilt. Rammeaftalen omfatter bl.a.: Fjernvarmerør, Præfittings, Muffer og muffemontage samt Levering og montering af alarmsystem.\nRammeaftalen kan forlænges med op til 2 x 12 måneder, således at Rammeaftalens varighed maksimalt kan være 4 år.\nTilbudsgiver skal opfylde følgende: mindstekrav. Tilbudsgiver skal have udført mindst 3 tilsvarende opgaver inden for de seneste 3 år. Med ”tilsvarende opgave” forstås levering og montering af fjernvarmerør med en årlig kontraktværdi på mindst 7 000 000 DKK. Tilbudsgiver skal i ESPD'et oplyse om referenceopgaver udført inden for de seneste 3 år. Referencerne bør indeholde:\n(i) en beskrivelse af tilbudsgivers ydelser,\n(ii) oplysninger om kontraktpart,\n(iii) oplysninger om kontraktens årlige værdi samt\n(iv) start- og slutdato for opgaven.\nEr tilbudsgiver et konsortium/lignende sammenslutning eller baserer tilbudsgiver sig på andre enheders tekniske eller faglige kapacitet (fx. underleverandører) til brug for opfyldelse af mindstekravene, skal der indgives særskilt ESPD for hver deltager konsortiet/sammenslutningen/underleverandøren.\nOrdregiver er forpligtet til at udelukke enhver tilbudsgiver, der er omfattet af de obligatoriske udelukkelsesgrunde, jf. udbudslovens § § 135-136. Udelukkelse vil ske, medmindre tilbudsgiveren fremlægger tilstrækkelig dokumentation for, at tilbudsgiveren er pålidelig, jf. udbudslovens § 138. Tilbudsgiver skal bekræfte, at denne ikke er omfattet af de angivne udelukkelsesgrunde ved at udfylde ESPD.\nAlle spørgsmål vedrørende udbuddet skal uploades på www.udbuddet.dk i overensstemmelse med den vejledning, som er tilgængelig der. Tilbudsgivere opfordres til at stille deres spørgsmål senest den den 22.3.2019. Tilbud skal uploades på www.udbuddet.dk i overensstemmelse med den vejledning, som er tilgængelig der.


Ekstra nordisk ministermøde om tørkeramt skov- og landbrug | Nordisk Samarbejde\nEkstra nordisk ministermøde om tørkeramt skov- og landbrug\nSommerens ekstreme varme er overstået, men nu rammer manglen på grovfoder og indtægter landbruget i hele Norden. I Danmark, Sverige, Norge og Finland er høsten mellem 20 og 50 procent lavere end normalt. Det betyder økonomiske tab i milliardklassen. På onsdag holder de nordiske landbrugsministre et ekstra møde for at diskutere den akutte situation – men også strategier for fremtiden.\nDen svenske landsbygdminister, Sven-Erik Bucht, har inviteret sine kolleger fra de øvrige nordiske lande til et ekstra nordisk ministerråd i Stockholm på onsdag den 19. september.\nPå dagsordenen er både den akutte situation for landbruget samt skovbrandene, som denne sommer har hærget i alle de nordiske lande bortset fra Island.\nHensigten med mødet er at diskutere mulighederne for at styrke det nordiske beredskab i forhold til ekstremt vejr, både på kort og lang sigt.\nDanske brandfly til Sverige, islandsk hø til Norge\nI løbet af sommeren har fly og helikoptere fra Norge og Danmark slukket skovbrande i Sverige inden for rammerne af EU's aftale om civilt beredskab.\nNu vil de nordiske ministre udveksle erfaringer fra sommerens brandbekæmpelse og undersøge mulighederne for yderligere nordisk samarbejde.\nI begyndelsen af efteråret forsynede Island blandt andet Norge med hø og ensilage. Mens græsset, som skulle bearbejdes til grovfoder gik til i tørken i fire ud af fem nordiske lande, havde Island usædvanligt store regnmængder i løbet af sommeren.\nMere robuste afgrøder kan være nødvendige.\nPå kort sigt forårsager det ekstreme vejr i sommeren 2018 en dårligere høst og mangel på foder til græssende dyr, højere udgifter til foder og nedslagtning af malke- og kødkvæg. Desuden forbereder alle de nordiske lande støttepakker til landbruget.\nPå længere sigt kan det ekstreme vejr som følge af klimaforandringerne påvirke landbrugsvirksomhedernes risikoprofiler, investeringsvilje og renter.\nDet kan blive nødvendigt at tilpasse landbruget til et mere ustabilt klima og bruge mere robuste afgrøder, som er modstandsdygtige over for tørke eller store regnmængder.\nHer kan landene benytte den fælles nordiske genbank, NordGen, hvis opgave er at bevare og sikre en mangfoldighed af genetiske ressourcer inden for fødevarer og landbrug i Norden.\nFakta/Sådan rammer tørken Norden:\nDansk landbrug forventer et høstudbytte, som er 30-40 procent lavere end normalt. Det kan medføre økonomiske tab for landbruget på 6,4 milliarder DKK.\nNorsk landbrug forventer et tab på 5-6 milliarder NOK. Det skyldes primært manglen på grovfoder.\nJordbruksverket i Sverige forventer, at høsten bliver 25 procent lavere end normalt.\nI Finland forventer man et høstudbytte, som er 20-50 procent lavere end normalt, og at den tørre sommer vil koste landbruget 400 millioner euro.\nDen sydlige del af Island har haft 70-80 procent mere nedbør end normalt igennem foråret og sommeren. Det medfører grovfoder af en lavere kvalitet, men Island har blandt andet eksporteret 30.000 rundballer med grovfoder til Norge.


Tjekkiet – BWJ's hjemmeside\nEn beretning om en cykeltur rundt i Bøhmen\nVi pakkede vore egne cykler bag i bilen, og begav os på vej sydpå. Det er ikke altid lige let at forstå de Tjekkiske vejskilte, men vi fandt dog vores bestemmelsessted. Det var dog straks noget værre, da man kom ud på de små veje på landet, men det vil fremkomme af vores beskrivelse af turen.\n21. august – Dresden\nAfgang kl. 04.55 mod Gedser – hvem har dog bestilt en færge kl. 7.00!!!!!!!!\nVi ankom til Dresden ved 3-tiden. Turen gik fint uden uheld og kun lidt “stau” på motorvejen.\nVi tog turen igennem Berlin, da den er ca. 50 km kortere, og det var tirsdag formiddag, så vi regnede ikke med så meget trafik. Det var der heller ikke, men det er nok ikke hurtigere?\nFra Berlin og sydpå til Dresden er der stadig etaper på motorvejen, som er den gamle dårlige betonvej.\nVi installerede os i vores lejlighed (2 vær. med bad/køkken) – en dejlig lejlighed på 5. sal, det var ærgerligt, at vi kun skal være her en nat. Derefter gik vi på sightseeing og indkøb.\nDresden har været en smuk by, men den blev næsten udbombet under krigen, men i dag er man i fuldt gang med at genopbygge byen. Det tog os ca. 15 min. at gå til “Alt Stadt” gennem “Prager Strasse”, som en gang var byens fornemme forretningsgade – i dag ligger der mest hoteller.\nI “Alt Stadt” gik en masse smukke bygninger tabt under krigen bl.a. “Frauenkirche”, som har været under genopbygning siden 1994 og forventes færdig i 2006. Langs floden Elben ligger der en masse smukke bygninger, som delvis blev skånet, der er bl.a. Die Kathedrale, Semperoper, Brühlische Terasse, som huser National-museet. Byen har været og bliver smuk, når den en gang bliver færdigt, men det vil tage mange år. Bygningerne bærer også præg af stærk forurening. Dresden kan ikke gøres på en dag, men er absolut et besøg værd igen og nu ved vi jo, hvor vi kan bo.\nKongeslottet i Dresden\nVi købte lidt ind til morgenmad/frokost næste dag og gik retur til lejligheden for at bade og klæde om til middag. Et glas rødvin mens vi badede/klædte om ville ære dejligt, men\ndesværre glemte vi vores rødvin i bilen. Jeg tilbød at gå ned og hente den, jeg var helt nede ved bilen, da jeg opdagede, at jeg havde glemt bilnøglerne – op igen til 5. sal og ned efter vinen – surt show!\nVi gik endnu en gang til “Alt Stadt” og spiste middag på restaurant “An der Frauenkirche”. Vi tog en taxa hjem, da vi var trætte efter at ha’ gået frem og tilbage et par gange.\n22. august – Dresden – Beroun\nVi startede tidligt for at nå en byrundtur m/sightseeingbus. Vi fandt ud af, at det var måden at få et indtryk af Dresden på den korte tid, vi havde til rådighed. Turen tog 1½ time og gav et godt indtryk af byen på begge sider af Elben. Der er heldigvis kvarterer med store flotte bygninger/villaer, som blev skånet under krigen, men der skete store ødelæggelser, som vil tage mange år at genopbygge, og det koster mange penge.\nVi er nu på vej til Beroun, vores start by for cykelturen. Vi sidder i “stau” ca. 15 km fra den tjekkiske grænse. Mon det er køen til grænsen? Vi får se.\nDet er bare dødssygt, og jeg kan mærke at min adrenalin begynder at pumpe – jeg egner mig ikke til “køer”. Vi befinder os i Kipsdorf en lille by, og vi holder lige udfor en lille bar med parasoller, så jeg foreslog, at vi parkerede på deres P-plads, drak en øl og ventede på at køen opløstes. Ideen var god, men Bent opdagede skiltet på døren “Heute ist ruhetag”, så vi blev i køen.\nEfter 1½ time kørte vi, det viste sig, at der var sket et uheld ca. 200m længere fremme, det er ikke til at fatte, at det kan vare så længe, det var 2 personbiler, der var involveret og netop på det sted, var der plads til at skubbe bilerne ind til siden, så trafikken kunne glide. Gaaaab!\nBeroun Zavodi, den lille station i Beroun\nVi nåede Prag efter at ha’ kørt i den forkerte retning på motorvejen ca. 10 km. Det var dog ikke så slemt.\nI Prag kørte vi også forkert (det viste sig dog senere, at vi havde været på rette vej, inden vi vendte om), men det fandt vi først ud af efter at have kørt rundt i ca. 45 min og igen endte samme sted. Vi drejede til højre af 2. vej i stedet for 1. Vej (som vi havde gjort tidligere), og her blev vi mødt af to betjente, som viftede med deres slikkepind. Vi var kørt ind i en gade kun for busser og taxaer!!!!!!!!!! De ville se pas og kørekort og have 1000 tjekkiske kroner.\nJeg hoppede ud af bilen og fortalte, at vi ikke havde nogle penge, men mig ville de ikke tale med. Bent spurgte, om vi kunne betale med kreditkort, hvilket var det eneste, vi havde, da vi allerede havde forudbetalt for vores hotel. Det kunne vi ikke, og han spurgte også, om vi ville se hans papirer. Man skal passe på i Tjekkiet, da der er folk, som udgiver sig for at være politi og på den måde tjener lidt ekstra, ved at snyde de dumme turister.\nJeg fortsatte med at spørge, om de ikke bare kunne vise os vejen ud af Prag mod Plzen, og at vi selvfølgelig ikke havde gjort det med vilje, men vi kunne ikke læse tjekkisk, hvortil han svarede: “skiltene er internationale”. Øh – jeg fortsatte min talestrøm og var lige ved at bryde ud i gråd, fortalte, at vi havde kørte rundt i Prag i en time bare for at finde vej til Plzen. Så lod han os køre og fortalte os vejen. Py-ha, de tager sig selv meget højtideligt.\nVi fandt endelig vejen, men var dog lige ved at ramme en forkert udfletningsvej til motorvejen mod Plzen, men en hollænder foran os stoppede i tide, og derfor opdagede vi det heldigvis. Vi nåede Pension Primus i Beroun lidt senere end beregnet ca. Kl. 19.30. Efter et dejligt bad kørte vi, ned til byen og spiste middag. Pensionen ligger i et villakvarter højt oppe med en smuk udsigt over Beroun, som vi først så dagen efter.\n23. august – Beroun – Krivoklat\nCykel: 31,6 km – 2t 51 min.\nEfter morgenmaden samlede Bent vores cykler og turen til Krivoklat startede. Vi havde talt med vores vært vedr. togtider, og om vi kunne tage cyklerne med toget. Det havde han undersøgt for os, og det kunne vi godt. Vi cyklede ned til stationen og købte billetter. Det var en anderledes togtur med gamle togvogne, meget højt græs mellem skinnerne på station – men det var billigt ca. 20 dkr. for 2 pers + 2 cykler.Afstand som fra Rungsted til København. Toget var ca. 30 min forsinket, billetdamen var også “togmand”, så tog hun bare en rød kasket på, gik ud på skinnerne og brugte en “slikkepind” til at vinke afgang for togene.\nTogturen til Krivoklat gik mest langs med Berounka floden, det var en smuk tur, så vi glædede og til at køre på cykel tilbage, uden at vide, hvad vi blev udsat for. Krivoklat betyder bakkeland i ca. 600 m højde og er det ældste naturområde i Europa. Landskabet veksler mellem skov og åbne marker og vejene går op og ned og rundt.\nBorgen i Krivoklat – ca. 600m over havet\nBorgen i Krivoklat ligger meget højt og smukt. Vi købte 2 billetter til en rundvisning på borgen, men da vi opdagede at næste rundvisning startede kl. 12.00 og varede 1 time (kl. var 11.30) ombestemte vi os. Damen var meget sur, men vi fik da vores penge retur. Vi nøjedes med at se borgen udefra, men der var også en masse at se på i borggården. Fra gården var der adgang til en masse forskellige rum, som tidligere havde været fængselsrum. Bagefter spiste vi en dejlig frokost inden nedstigningen – troede vi – begyndte.\nDet gik pænt nedad ca. 3 km – så startede opstigningen – nogle steder med 12% stigning. Så vi måtte ned i slæbegear og travede ca. 3 km opadgennem et skovområde, hvor der heldigvis var skygge, for det var ca. 25 grader. Det var hårdt og en dårlig start – vi havde fak- tisk glemt, hvor hårdt det var at cykle i bjerge\nMen så kom præmien, så gik det endelig nedad – tju-hej hvor skønt ca. 10 km. frihjul, og det tager ingen tid sammenlignet med 3 km. opad.\nEn hårdt tiltrængt stor fadøl i Nizbor, inden vi kørte videre det sidste stykke langs floden. Nedad mod floden det gik, men desværre ikke ret langt, da vi igen skulle opad ca. 2 km – og det var bare varmt og fluerne sværmede omkring specielt mig – irriterende? Men det går jo altid nedad igen og de sidste ca. 6 km mod Beroun kunne vi rigtig nyde.\nDa vi nåede Beroun igen, så Bent godt, at man ikke måtte dreje til højre (ensrettet gade) – men tænkte, “det gælder nok ikke for cyklister”! Straks blev vi stoppet af politiet, vi undskyldte og trak cyklerne. Det gik også godt denne gang! Mon der kommer en 3. gang? Vi købte mere vand, gik på cafeer, først på internet-cafe og derefter cafe med capuccino og palatschinka. Det var et hyggeligt sted lige ved torvet, og det blev vores “stam” cafe. Retur til Pension Primus, hvor vi måtte trække cyklerne op til huset. Vi tog et hårdt tiltrængt bad og satte os i haven med et gl. rødvin og nød den sidste sol, inden vi gik til byen for at spise middag. Vi kunne lige så godt gå, da vi alligevel skulle gå op, så var det uden cykler.\nPrbram – Valfartskirken Svata Hora\n24. august – Prbram\nCykel: 57km – 4t 18 min.\nI dag går turen til Prbram (udtales: sibram – nemt ik’?) efter planen ca. 38 km, men vi blev klogere.\nVi startede tidligt uden at vide, hvilke trængsler, vi skulle igennem i dag. Først forsøgte vi at finde cykelvejen ud af Beroun, men endte på en smal tange midt i Berounka floden – tilbage igen, det kostede os lige 5 km ekstra. Efter dette besluttede vi ikke at lede efter cykelveje mere, da de er meget dårligt afmærkede og ofte meget dårlige grusveje. Det var også vores erfaring fra i går.\nOpad, opad, opad mest i gang og nedad i susende fart. Landskabet – Cesky kras – er siden 1972 et fredet område – bestående af kalkstensbjerge med underjordiske grotter, huler og søer. På vejen besøgte vi Koneprusy Jeskyne, Bøhmens største drypstenshule. Hulerne blev opdaget af nogle minearbejder i 1950. Man mener, at kalkstenene stammer fra 300 mill år siden og selve hulerne opstod for 20 mill år siden. Rundgangen varede ca. 1 time og var meget interessant og særpræget.\nHerefter gik det videre op og ned – mest op føltes det. Vejret er kanon varmt og der er meget langt mellem små listige steder. Vi fandt dog et hyggeligt sted i en lille by, Bykos, hvor vi fik en dejlig kold fadøl – det tjekkiske øl er godt. Vi var ikke sultne endnu, men vi skulle nok ha’ spiste der, da vi opdagede, at alle de små byer vi kørte igennem kun består af huse, måske en kirke og ikke mere. Vi fandt en lille by, Hostonice, med et par hostice (små kroer) kun eet sted kunne man sidde ude. Vi bestilte friturestegt ost med pommes frites og sauce tatare. Det er en typisk tjekkisk forret – det smagte meget godt.\nNåh, vi må videre – der er langt endnu til Prbram. Endelig nåede vi byskiltet med Prbram, for at opdage, at byen var smukt beliggende i ca. 500 m’s højde, så der var endnu et stykke opad til centrum. Prbram er en gl. mineby, hvor man siden den 14. århundrede udvandt sølv og bly fra minerne. De lukkede i 1978 for sølv-produktion. Under 2. Verdenskrig fandt man uran, hvor byen fik en opblomstring.\nI dag er byen en travl industriby med kæmpe-mæssige fabriksanlæg. Vi kunne selvfølgelig ikke finde vores hotel, selvom vi faktisk havde stået lige ud for det. Jeg havde faktisk været hende ved døren for at tjekke hus nummeret, men så kun nr. 39 og vi skulle bo i nr. 2. Det viste sig, at det var samme opgang – logisk ikke? – hotellet lå på 1. sal og navnet på hotellet stod med store bogstaver på taget af bygningen, men da der var til 3 etager meget højt til loftet, så vi det ikke. Efter at have spurgt adskillige om vej og alle pegede retur til samme sted, fandt vi en, der kunne lidt engelsk, som igen viste os retur til samme opgang. I døren stod nu en dame, som tilfældigvis var fra hotellet – skønt for nu er vi trætte og trænger til et bad og en seng.\nVi gik ned i byen for at spise, men der var bare ikke en fis, en meget smuk kirke, en lang gågade med masser af forretninger (lukket), et par burgerbarer, ingen restauranter (vi kunne i hvert fald ikke finde dem). Så gik vi tilbage til hotellet op på restauranten på 3. sal, som vores værtinden havde anbefalet varmt. Vi troede ikke rigtig på hende, da hotelstandarden ikke var for god, vi skulle i øvrigt tage vores cykler med op på værelset! Det viste sig at være den lækreste og hyggeligste restaurant, vi endnu havde set, og maden var super god. Vi fejrede dagen med en flaske sekt til 40 Dkr., så den dag brugte vi vel ca. 150 Dkr. på middag.\n25. August – Kozli\nCykel: 36km – 2t 45min.\nVi manglede et cykelkort, som vi ikke kunne få hjemmefra og gik til byen og forsøgte at finde turistbureauet – efter Ruby’s anvisning – men der lå en sportsforretning. Vi spurgte flere om vej, men opgav til sidst og startede opstigningen til Svatá Hora “det hellige bjerg”, som er ca. 580m. Her ligger en af de ældste valfartskirker i Bøhmen. Selve kirken ligger omgivet af arkader med små kapeller, og arkaderne er smykket med meget flotte malerier fra bibelhistorien. Der var messe i kirken, og den var fyldt med mennesker, så det var svært at komme ind, men vi så da ind i den. Kirken var fantastisk med et meget smukt højt sølvalter. Der var også en lille cafe – altså ikke i kirken – hvor vi drak noget vand – ja det var vand.\nHerefter gik det “nedad” – det måtte jo komme – mod Kozli, som er vores næste mål. På vejen kørte vi rigtigt ude på landet, gennem små landsbyer med 3-4 huse. Langs vejen stod masser af æbletræer som vejtræer og nogle steder stod der også valnøddetræer.\nSamtidig var der spor fra fortidens landbrugs-kollektiver. Store tomme lader, smadrede drivhuse og gamle landbrugsredskaber var efterladt i landskabet.\nVi kørte kun forkert 1 gang, selvom vi havde lært at spørge om vej, hver gang vi var i tvivl. Det er svært, på landet tales der kun tjekkisk, så man må peger på kortet og bruge hænderne – de ka’ da heldigvis læse og er meget hjælpsomme. Vores vandbeholdning var ved at være i bund, og vi mødte ikke en eneste forretning eller bar. Endelig i en lille by så vi noget, der mindede om en bar og der sad nogle unge drenge udenfor med hver deres fadøl. De lignede alle sammen en brugt fest.\nRådhuset på torvet i Sedlcany\nVi fik vækket værten og fik både vand og øl, frokost havde vi ikke lyst til at spise der, da det ikke var det lækreste sted. Han viste os samtidig også vej til næste by ad en cykelvej, som var rimelig god.\nEndnu en gang kørte vi forkert og måtte endnu en gang sande, at man skal spørge, hvis man er i tvivl, men det gik så dejlig nedad. Dog kunne vi ikke kende byens navn og var klar over, at det var forkert. Vi spurgte en dame i en have, som pegede tilbage i den retning, vi kom fra – det var kun ca. 3 km forkert – men på cykel såh!!\nVi måtte tilbage og herefter fandt vi vejen til Kozli. Lige ved byskiltet lå der en restaurant og det var tid til frokost, mente Bent og stedet var hyggeligt. Jeg mente, nu at vi var så tæt på vores logi, så vi skulle vente. Men vi blev og efter at have set nærmere på restaurantens navn, virkede det bekendte, og det viste sig, at være vores pension.\nGodt vi stoppede – ellers skulle vi have cyklet tilbage, da byen kun bestod af et lille kapel, huse og denne pension. Det var et hyggeligt sted, pænt stort værelse og en god restaurant.\nVi bestilte bord udenfor til om aftenen, hvilket var godt, da der kom mange mennesker og spiste fra omegnen. Vi gad ikke cykle mere den dag og slappede af resten af dagen. Vi kunne ha’ cyklet til Orlik (3 km + retur) for at finde en anden restaurant, men hvorfor? Her var godt.\nDer var en meget sød ung pige, som serverede og hun talte engelsk. Hun havde et sommerjob der og studerede historie og fine art på universitetet i Budéjovice. Hun havde også studeret engelsk i Prag. Hende talte vi en hel del med om forholdene i Tjekkiet før og nu.\n26. august – Sedlcany\nCykel: 40km – 2t 45min.\nTuren i dag gik uden problemer gemmen et bakket landskab, som kunne minde om Danmark, der var dog et par stejle bakker, som trak søm ud. Det meste af turen var på en højderyg, med udsigt over Moldau floden. Det er den smukkeste natur, vi har set indtil videre. Det er søndag, så alle de små byer er helt døde. Vi nåede Petrovice, hvor der var en meget hyggeligt torv med en meget smuk kirke og en hyggelig restaurant. Her mødte vi en tjekke fra Prag, som også var på cykeltur, men hans udstyr var mere professionelt end vores. Han skulle nå Prag samme dag og var meget hyggelig at tale med. Generelt er tjekkerne meget venlige.\nVidere derud ad gennem smukke landskaber, som vi rigtig nød, da vi ikke hele tiden skulle ase opad. Vi nåede Vysoský Chlumec, gad ikke køre gennem byen som lå på en knold. Vi blev dog lidt længere fremme lokket af en skilt med 200m til en restaurant, og vi var sultne. Men det var ikke 200m, men snarere 500m op ad en meget stejl vej, som vi kun kunne trække på, det var umuligt at cykle.\nSå nåede vi alligevel byen, blot på en meget mere besværlig måde og spiste på det eneste sted, der havde åbent. En restaurant, som var fyldt med lokale folk i joggeshorts og grimme T-shirts. Ikke det mest lækre sted. Vi bestilte Klobasa (=pølse) efter det tjekkiske spisekort (en sort tavle på væggen) og fik 2 forskellige pølser med sennepsremoulade.\nDet smagte OK og de lokale folk kiggede meget på os, tænkte sikkert, “hvad mon det er for nogen”.\nHerfra var der ca. 7 km. til Sedlcany – nedad hele vejen – skønt! Vi fandt hurtigt frau Vesela’s pension, som er i et privat rækkehus. Vi fik værelse på 1. sal med balkon. Nu slapper vi lidt af inden vi går på opdagelse i byen for at finde et lækkert sted, vi kan fejre vores bryllupsdag!\nDa vi gik rundt i byen fandt vi ud af, at alle restauranter havde lukket om søndagen, der var ellers mange lækre, dog var et enkelt hotel åbent.\nVi satte os på en lille cafe og spiste en dejlig isvaffel med 5 kugler italiensk is til 7 Dkr. pr. stk. Pludselig blæste det op og begyndte at regne, men det var rart, da det var meget trykkende og lummert – ca. 30 grader. Vi stod lidt i tørvejr, inden vi gik hjem og nød resten af dagen på altanen.\nOm aftenen gik vi ud og spiste middag på hotellet, og fik en dejlig middag og spenderede en fl. Bøhmisk sekt til 40 Dkr. Sådan! Tjekkisk rødvin er ikke til at drikke, den et for frugtagtig.\nRådhuset i Novy Knin\n27. august – Novy Knin\nCykel: 22km – 1t 35min.\nInden vi startede turen til Novy Knin måtte vi lige handle lidt, på en internet cafe for at checke post og sende en hilsen hjem. Det er jo fantastisk det Internet!!!!!!!!!!!!\nByen var noget mere livlig i dag, når forretningerne havde åbent – faktisk en ret hyggelig by.\nI dag var det en nem kort cykeldag gennem et dejligt terræn uden de stejle stigninger. Vi havde en flot nedkørsel mod Moldau floden. Det betød dog at vi igen fra floden skulle opad, men det var ikke så slemt. Allerede kl. 12.30 fandt vi vores pension i Novy Knin og fik igen et godt værelse. Vi besluttede os til at tage en lokale bus til Dobris, som skulle være et besøg værd.\nDobris ligger meget smukt og er kendt for sin handske industri. Det gamle barokslot er meget smukt med teglstensrød facade og ligger omgivet af forskellige træer og foran slottet et fransk haveanlæg i tre niveauer med fontæner. Man sammenligner ofte slottet med Schönbrunn i Østrig og Versailles i Frankrig. Vi fandt en cafe, drak et glas hvidvin, og endelig fik jeg skrevet postkort. Mens vi sad her blæste det pludselig kraftig op, så sand og blade fløj om ørerne på os, og vi måtte skynde os ind i cafeen. Det kunne være en mindre skypumpe, det varede kun 5-10 min, det var meget voldsomt.\nVi tog bussen tilbage til Novy Knin og fandt ud af, at det er “ruhetag” i byen om mandagen. Vi fandt dog en restaurant på torvet, som havde åbent. Det er meget små byer, vi bor i. Jeg tror nok, vi spillede kort om aftenen og som altid, når vi spille 500, vinder Bent 9 ud af 10 gange. Jeg må tage revence i morgen. Men i Casino vinder jeg, det er sjovere.\n28. august – Sbrsko\nCykel: 37km – 2t 50 min.\nI dag er det lidt køligere, skyet og blæsende, vi har hidtil været forskånet for blæst, det er en meget stor vejrændring, men heldigvis regner det ikke. Allerede efter et par kilometer uden for Novo Knin i byen Mala Hrastice så vi et meget lækkert konditori. Det var lidt tidligt at pause, men det så så hyggeligt ud, så vi drak en cappucino og smagte nogle små wiener-brøds-lignende kager.\nVi nåede til Minisek pod Brdy, det var en flot by med en stor katedral, den var dog lukket, så vi måtte nøjes med en fadøl i en hyggelig gårdhave. Vejret er nu blevet varmere og solen skinner igen. For at komme til byen måtte vi under motorvejen og skulle samme vej tilbage. Vi kørte igennem byen og tænkte, at der kom endnu en vej under motorvejen længere fremme. Vi blev dog i tvivl og da vejen nu begyndte at stige, var vi bange for at vejen drejede væk fra motorvejen. Bent gik ind med kortet i en forretning for at spørge, men det tog lidt tid, da han havde glemt sine briller og ikke kunne finde byen på kortet!!!!!!!!!\nI mellemtiden spurgte jeg en gammel mand, som kom gående på fortorvet om vejen og han bekræftede, at vi skulle lidt længere frem og der var en vej under motorvejen. Han kunne lidt tysk og så havde han en lille seddel i sin\ntegnebog, som han tog frem. På denne seddel stod nogle gloser på tysk bl.a. højre og venstre. Vi fandt vejen og terrænet er som i går, dog måtte vi op ad en ca. 2 km stejl bakke (mest pågå-ben), men så gik det på frihjul nedad ca. 7 km. – det er bare skønt.\nVi spiste frokost I Rovina.\nBorgen Karlstejn på toppen\nNæste stop var Karlstejn, hvor vi besøgte den meget berømte borg, som er tjekkernes betydeligste seværdighed efter det store borgkompleks i Prag. For at komme op til borgen skal man igennem byen, hvor man undervejs ser små huse langs bækken med små broer over bækken. I dag er der i husene masser af souvenir butikker og ikke mindste meget flotte forretninger med bøhmisk krystal.\nVi så nogle krystal ølglas og et par skåle, vi ville købe med hjem, men på cykle er det svært at transportere, så vi må tilbage i morgen i bil. Det tager ca. ½ time at gå op til borgen. Vi tog en guided tur rundt på borgen, som er fra det 13. århundrede. Det var meget interessant.\nDe sidste 5 km kørte vi langs med Berounka floden, en meget flot rute med udsigt til floden og skrænterne på den anden side af floden.\nVores pension Tereza er af mere privat karakter, pænt og vi har et stort værelse med egen indgang og køleskab, det er første gang vi har køleskab og nu har vi ikke noget at fylde i det. Vi spiste middag på det lokale hotel, der var igen ikke mange steder at vælge mellem, men dette hotel havde udendørs servering, men det var dog for koldt at sidde ude.\n29. august – Beroun – Prag\nCykel: 11 km – 55 min\nVejen til Beroun var ret nem, kun et par gange måtte vi gå lidt. Det var ret hyggeligt igen at være i “vante” omgivelser, og Beroun er helt klart den hyggeligste by på turen. Der var stort marked på torvet, og vi købte nogle ting meget billigt bl.a. en stor kuffert taske til ca. 30 Dkr,\nen T-shirt til Bent (25 Dkr.), 2 stk. videobånd til 40 Dkr. og cigaretter til 110 Dkr. pr karton.\nEfter turen på markedet og endnu en gang på internet cafe, gik vi hen på vores “stam” cafe og fik en dejlig koldt øl. Vejret er igen blevet fint, men ikke så varmt som for et par dage siden. Herefter cyklede vi til campingpladsen, hvor vores bil er parkeret – forhåbentlig stadig! Det gjorde den.\nDette var slut på en dejlig, men ind i mellem ret anstrengende cykeltur.\nDesværre kom vi kl. 12.01 til camping-pladsen, så vi kunne ikke få vores bagage, da kontoret var lukket fra 12-13.00. Nåh pyt, vi pakkede cyklerne i bilen og kørte til Karlstejn og købte de ølglas, vi havde set dagen før. Retur til Beroun efter vores bagage og så til Prag.\nVi kørte kl. 15.00 og vi regnede med at være på hotellet kl. 16.00.\nAt finde rundt i Prag\nPå kortet så det ret nemt ud at køre til hotellet, men vi havde lige glemt at tage højde for ensrettede gade i Prags centrum. Hver gang vi havde fundet vejen, måtte vi ikke dreje den vej, vi skulle, så vi kørte rundt i ca. ½ time, så mistede vi (læs jeg) tålmodigheden, jeg hoppede ud af bilen og hyrede en taxa, og bad ham om at guide os til hotellet. De ca. 60 Dkr. var givet godt ud, selvom han sikker har snydt os, så dyrt er det nemlig ikke at køre i taxa.\nMen vi fandt Hotel Salvador, der viste sig at være helt fint, vi fik to værelser en suite med separat bad og toilet + en lille “hall”. Der var dog ingen telefon på værelset. Bilen parkerede vi i et P-hus, 5 min fra hotellet.\nVi tog et dejligt bad, slappede af og gik så i byen for at spise middag. Vi bor i Staré Mesto (Den gamle Bydel) og vi fandt en lokal restaurant i de små gader bag Staromestské Námesti (Den gamle Rådhuspladsen) med det astronomiske ur og klokkespil.\nVi har ikke været i Prag siden 1993, og der er sket en fantastisk udvikling fra den gang. Alle de grimme souvenir boder er væk fra pladsen. Nu er der kun pæne restauranter med udendørs servering, så man rigtig kan nyde de smukke bygninger, som omgiver pladsen. Det er nok en af de smukkeste pladser, jeg har set i Europa.\n30. august – Prag\nVi startede dagen med at vandre til Nové Mesto (Den nye Bydel), en bydel, vi ikke tidligere havde været i. Vi passerede “Det nye Rådhus”, hvor bl.a. Det gotiske tårn allerede blev bygge i 1400-tallet. Rundt om Karlspladsen, som er en lille parklignende oase, ligger mange smukke bygninger, kirker, en tidligere Jesuitter skole, som i dag benyttes som Universitetshospital. Ved frokosttid passerede vi – helt tilfældigt – U Fleku, hvor vi spiste frokost og smagte deres specielle øl. Her er der brygget øl siden 1459 og øllet sælges kun fra dette sted. Herefter gik vi videre til Karlsbroen, som også er blevet fri for souvenir boder, og over på den anden side, hvor vi igen havde et pit-stop.\nPå vejen retur til hotellet handlede vi lidt ind i KOSVA, et stormagasin som Magasin med en fødevare afd. i to etager under stueplan, som sagde spar 2 til alt. Det var super flot med masse af delikatesser.\nKl. 18.00 skulle vi mødes ved Krudttårnet for at deltage i en bådtur på Moldau inkl. middags-buffet. Vejret var skønt, så det var en flot sejltur og buffeten var rigtig lækker med mange ukendte retter. Så snart vi havde spist, satte vi os op på soldækket og nød udsigten. Turen retur ad floden var efter mørkets frembrud, så vi så Prag by night fra Moldau floden. Turen tog 3 timer. Som det er blevet “tradition” sluttede vi af med et par glas hvidvin på Staromestske Namesti og så på folk, som passerer forbi.\nStatue af sprogforsker Josef Jungmann, Prag\n31. august – Prag\nI dag tog vi en sporvogn til byens største marked Prazské trznice i Holesovice, en bydel i Prag. Her kan man købe alt lige fra grønt, fødevarer, tøj, glas, porcelæn, spiritus etc. og\nmærkevarer som Nike, Adidas, Lewis, som dog sælges i det skjulte bag gardiner. Det er sikkert ikke lovligt at sælge disse mærkevarer på markedet.\nDet trak op til regnvejr, så vi skyndte os at tage sporvognen tilbage. På vejen handlede vi ind i KOSVA til frokost, som vi spiste på værelset. Delikatesseafdelingen var bare flot og det var svært at vælge mellem lækkerierne. Nu styrtede det bare ned og det fortsatte faktisk resten af dagen og aftenen. Vores plan om besøg i Prags Botaniske Have måtte vi droppe. Vi forsøgte at gå en tur med paraplyer, men det regnede for meget, så vi vendte om.\nAftenen og vores ophold i Prag sluttede vi af med en middag på en lækker italiensk restaurant på Staromestske Namesti og senere et glas hvidvin.\nDet er nu næsten tørvejr.\nI morgen går det videre mod Berlin og København.


OBS : Der skal benyttes mundbind på klinikken fra torsdag 29/10-2020\nSundhedsstyrelsen skriver :\nRegeringen indgik d. 13. april 2020 en aftale med Danske Regioner, KL og PLO om at igangsætte en øget aktivitet i sundhedsvæsenet. Det betyder, at der nu iværksættes en omstilling af sundheds væsenet med en gradvis øget aktivitet i sundhedsvæsenet. Praksissektoren bredt set kan derfor øge sin aktivitet frem mod vanligt niveau, dog med fokus på de overordnede hensyn om at minimere risiko for smittespredning, herunder en fortsat anvendelse af diverse tiltag, som allerede er indført. Telefon- og videokonsultationer skal fortsat være den primære kosultationsform, hvor det er relevant.\nTidsbestilling må som sundhedsstyrelsen skriver IKKE ske ved personlig henvendelse på klinikken men kan istedet ske ved telefonisk henvendelse på telefon : 49 20 12 40\nHelsingør Osteopati Klinik´s formål er at behandle effektivt, med engagement og en høj grad af faglighed. Vi er dedikerede til vores fag og søger altid ny viden som i sidste ende gerne skulle resultere i en effektiv og kompetent behandling.\nFormålet med klinikkens behandling er at fokusere på årsag og sammenhæng til kroppens signaler, og ikke nødvendigvis blot fokusere på symptomer. Det er derfor vigtigt for os hele tiden at dygtigøre os indenfor osteopati samt oplyse om osteopatiens muligheder og begrænsninger.\nSelvom du gennem længere tid har lært at leve med dine symptomer, og har fået at vide fra flere sider at der ikke er noget at gøre, så giv ikke op. Vores erfaring har lært os at symptomer og årsag ikke altid ligger det samme sted.\n© 2022 helsingørosteopatiklinik.dk


Du kan sikre din virksomhed med en fremtidsfuldmagt - Selskabsret\nHvem bestemmer over din virksomhed, hvis du en dag ikke selv kan?\nHvem skal du overlade ansvaret til?\nHvordan foregår oprettelsen af en fuldmagt?\nSelvom du måske tænker, at det går meget godt i din virksomhed, og at der er fuld fart frem uden at se sig tilbage, så kan det være en god ide at sikre din virksomhed, hvis der en dag skulle ske dig noget. Det kan du gøre med en fremtidsfuldmagt.\nDet er noget, som mange ikke overvejer; Hvad skal der ske med din virksomhed, hvis du lige pludselig ikke kan styre din virksomhed fx pga. sygdom.\nDet ville være ærgerligt, hvis din virksomhed skulle gå nedenom og hjem, hvis du en dag ikke er i stand til at træffe beslutninger.\nHvis uheldet skulle være, kan du sikre dig med en fremtidsfuldmagt. En fremtidsfuldmagt sikrer dig, som virksomhedsejer, hvis du bliver ramt af en ulykke, eller bliver kritisk syg. Selvom det er hårdt at overveje, så kan det være rart at have styr på hvem der skal træffe beslutninger i sådan en situation.\nHvis du beslutter dig for at lave en fremtidsfuldmagt, kan du vælge hvem der skal handle i dit sted, når du ikke selv kan. Du behøver ikke kun vælge én person – du kan også vælge flere personer, der skal varetage forskellige ansvarsområder. På den måde kan du bestemme hvad der skal ske med din virksomhed, hvis du ikke selv kan tage beslutninger.\nEn fremtidsfuldmagt er ikke et testamente. Et testamente er en skrivelse, der definerer hvad der skal ske med nogle værdier, herunder virksomheder, når ejeren er bortgået.\nEn fremtidsfuldmagt definerer hvem der skal træffe beslutninger på vegne af en given person, som ikke længere selv kan fx pga. demens. Det kan også være midlertidigt fx hvis du bliver ramt af en blodprop eller trafikulykke.\nDet kan have fatale konsekvenser, som fx konkurs og tab af værdier, hvis de rette beslutninger ikke bliver truffet i tide. Det kan du undgå, hvis du har en fremtidsfuldmagt, idet du altid har et sikkerhedsnet i form af en person, der kan træffe beslutninger for dig.\nDu har måske svært ved at vælge hvem man skal vælge til at træffe beslutninger i dit sted. Vi anbefaler, at du vælger én eller flere, der har viden om de aktuelle udfordringer, og som er involveret din virksomhed. Det skal også gerne være en, der har forstand på ledelse og drift. Det kan både være en medarbejder i din virksomhed, men også et familiemedlem. Du skal bare sikre dig, at det er en person, som kan træffe de rigtige beslutninger i dit sted.\nFor det første kan du få lavet en fremtidsfuldmagt. Hiv fat i din advokat, som kan hjælpe dig med dette.\nFor det andet, kan du allerede nu, begynde at dele ud af din viden. Selvom du er leder af din virksomhed, og du måske tænker, at det ikke er nødvendigt, at andre end dig har denne viden, så anbefaler vi, at du videns deler. Når andre end dig har indgående viden om vigtige ting i din virksomhed, sikrer du at virksomheden kan køre videre, hvis du en dag ikke er der til at lede.\nDu tænker måske, at du nemt kan skrive en fuldmagt. Du kan nok også forholdsvist nemt træffe beslutningen om, hvem der skal agere i dit sted. Men du skal være opmærksom på, at det er vigtigt at din fuldmagt er udarbejdet på juridisk korrekt. Det indebærer både, at den er oprettet korrekt, og registreret via den digitale tinglysning. Herefter skal fuldmagten vedkendes ved en notar på et dommerkontor. Når ovenstående er i orden, er din fuldmagt gældende. Husk dog, at fremtidsfuldmagten først træder i kraft, når du ikke selv er i stand til at træffe beslutninger.\nDin advokat kan hjælpe dig med at lave fuldmagten juridisk korrekt og få den oprettet og korrekt registreret via den digitale tinglysning, hvorefter den skal vedkendes for en notar på et dommerkontor. Herefter er fuldmagten gældende, men dens virkning træder først i kraft den dag, hvor du ikke selv længere kan tage ansvaret og træffe beslutninger.\nAdvokaterne hos selskabsret.dk er en del af Advokatgruppen. Hos Advokatgruppen er vi mere end 55 specialister, indenfor de fleste retsområder. Vores eksperter i familieret, kan helt sikkert hjælpe dig med at sikre både dig selv og din virksomhed.


Handels- og leveringsbetingelser - Rejsekarma\nDe betingelser du finder herunder, gælder for alle køb hos:\nAmager Landevej 96B, 2. Th\nTlf. +45 31194321 mandag til fredag 8.00-16.00\nNår du har gennemført din ordre, vil du modtage en automatisk genereret ordrebekræftelse.\nVi gør opmærksom på, at denne ordrebekræftelse kun er en bekræftelse på, at ordren er modtaget. Så snart vi har godkendt din ordre, og din pakke er afsendt, vil du modtage en endelig kvittering for dit køb, samt informationer om forsendelsen. Herefter er det blot at afvente modtagelse af pakken.\nAlle priser er oplyst inklusive alle afgifter og moms.\nDer tager forbehold for åbenlyse prisfejl på hjemmesiden.\nRejsekarma tager imod kortbetaling med Dankort, Visa Dankort og Mastercard. Der er ikke forbundet et kortgebyr med brug af de forskellige betalingsmuligheder og beløbet hæves først på dit kort, når varerne sendes afsted. Der kan aldrig trækkes et større beløb end det, du har godkendt ved købet.\nHos Rejsekarma kan der betales med MobilePay – der indtastes MobilePay mobilnummer ved betaling. Betalingen godkendes på din mobil til Rejsekarma. Beløbet trækkes på det kort, som du har tilknyttet i MobilePay.\nHos Rejsekarma kan der betales online med ApplePay. Find Apple Pay på din telefon. Tjek dine betalings-, leverings- og kontaktoplysninger for at sikre, at de er korrekte. Når du er klar, skal du foretage dit køb og bekræfte betalingen med Face ID, Touch ID eller adgangskode. Beløbet trækkes på det kort, som du har tilknyttet i ApplePay.\nNår du gennemfører en online betaling med betalingskort, er du altid sikret mod misbrug. Rejsekarma krypterer alle dine kortoplysninger med den såkaldte SSL (Secure Socket Layer) kode. Det betyder, at uvedkommende (herunder Rejsekarma) ikke kan aflæse dit kortnummer, eller andre informationer under transaktionen.\nVi bestræber os på, at dine varer bliver afsendt indenfor 1-3 hverdage. Skulle der mod forventning gå længere tid, kontakter vi dig. Hvis din bestilling består af både lagervarer, og varer som er angivet som forudbestilling, forbeholder www.rejsekarma.dk sig ret til enten at sende ordren helt eller delvist, når alle varer er på lager. DER TAGES FORBEHOLD FOR TRYKFEJL, LAGERSTYRINGSFEJL OG PRISÆNDRINGER.\nFragtpris fra 37,00 dkk inkl. moms ved levering til pakkeshop, priser fra 52,00 dkk inkl. moms ved hjemmelevering, og fragtfri levering ved køb over 499,00 dkk inkl. moms.\nOpfylder du ikke kravene for fragtfri levering, skal du betale fragt for at få dine varer leveret.\nSker det, at en vare er udsolgt, vil du automatisk få besked fra os indenfor 1 hverdag, så vi kan aftale hvordan vi fortsætter.\nVi sender alle pakker med GLS til pakkeshop eller hjemmelevering. Pris afhænger af hvilken leveringform du ønsker. Når din pakke er afsendt, vil du modtage et forsendelsesnummer, hvor du kan følge forsendelsen.\nDet er dit ansvar som kunde at afhente din bestilling hos GLS pakkeshop indenfor de oplyste tidsfrister. Hvis varen ikke afhentes indenfor tidsfristen, sendes den automatisk tilbage til Rejsekarma. I dette tilfælde vil du blive opkrævet et beløb på 150 kr. for returforsendelse og håndtering. Dette gælder også ved fortrydelse af dit køb.\nHar du ved en fejl fået oplyst forkert adresse, som er skyld i at pakken kommer retur til os, forpligter du dig til at betale for en eventuel genforsendelse.\nNår du afhenter din pakke, er det VIGTIGT at emballagen er ubeskadiget og ikke har buler. Ved tvivlstilfælde opfordrer vi til at du åbner pakken, der hvor du afhenter, og tjekker om varen er blevet beskadiget. Er den det, så nægt gerne modtagelse og kontakt os med det samme. Tag også gerne et billede af varen i emballagen. Kommer du hjem, og er varen beskadiget, så tag et billede og mail det til os. Billedet skal helst vise varen i fragtemballagen.\nFra det tidspunkt du modtager dine varer, har du 14 dages fortrydelsesret. Ønsker du at returnere en vare, skal varen være i samme stand som ved levering, og evt. plombering være ubrudt.\nHvis du har købt flere varer hos os, har du mulighed for at sende én eller flere varer retur, selvom de er købt i én ordre. Hvis du fortryder købet, og vil benytte dig af fortrydelsesretten, skal du kontakte os på info@rejsekarma.dk, inden du returnerer varen eller benytte standardfortrydelsesformularen, som du finder nederst i handelsbetingelserne.\nHerefter skal du pakke dine varer forsvarligt ind, og returnere til følgende adresse:\nNår vi har modtaget dine returvarer, vil du blive tilbagebetalt på samme måde som du har betalt for varen. Tilbagebetalingen kan være op til 14 dage undervejs. Pga. sundhedsbeskyttelses- eller hygiejnemæssige årsager, er der ikke fortrydelsesret på varer, hvor plombering/forsegling er brudt efter levering, og varen har været taget i brug. I disse tilfælde kun såfremt der er en fejl på varen.\nDu kan ikke fortryde købet, ved at nægte at modtage varen uden samtidig at give os besked.\nBemærk! Vi modtager ikke pakker sendt pr. efterkrav eller lignende. Returvarer kan ikke afleveres personligt på adressen.\nDu skal kontakte os på info@rejsekarma.dk, inden du returnerer varen eller benytte standardfortrydelsesformularen, som du finder nederst i handelsbetingelserne. Når varen returneres, bedes du oplyse hvad problemet er, så detaljeret som muligt. Bemærk! Vi modtager ikke pakker sendt pr. efterkrav eller lignende. Vi modtager kun pakker, som sendes direkte til adressen.\nReturvarer kan ikke afleveres personligt på adressen.\nReturvare sendes til\nRejsekarma bærer et almindeligt produktansvar i henhold til gældende lovgivning.\nRejsekarma’s almindelige erstatningsansvar, er begrænset til det beløb svarende til prisen på din vare.\nRejsekarma er ikke ansvarlig for forsinkelser eller manglende opfyldelse af aftalen, hvis der foreligger Force Majeure.\nHvis du ønsker at klage, opfordrer vi dig til at kontakte os på info@rejsekarma.dk, for at finde den bedste løsning. Skulle du være uenig i vores behandling af klagen, kan du kontakte Center for Klageløsning hos Konkurrence- og Forbrugerstyrelsen. Herefter kan du henvende dig til Forbrugerklagenævnet.\nHandelsbetingelserne er senest opdateret den 10. maj 2021


Hjernens apotek - Kroniske Farver Søs Trier\nHome > Personlige indlæg > Hjernens apotek\tPublished april 6, 2017 by Søs Trier\tHjernens apotek\nTænk bare, hvis DU kunne sætte din hjerne i gang med at lave sin egen medicin. Hvor fantastisk ville det ikke være? Endnu mere fantastisk er det; at din hjerne faktisk godt kan lave sin egen medicin. Hjernens egen medicin er langt stærkere og bedre, end den du kan købe.\nDet kaldes hjernes apotek.\nMåske synes du, at dette er lidt for lilla, langhåret og utopisk – det synTES jeg tidligere. Jeg vil bare sige: Giv det en chance. Du kan jo blive positiv overrasket. Det blev jeg.\nps. Dette er IKKE en reklame eller annonce. Det er mere vidensdeling. Altså; det virker for mig. Måske det også virker for dig?\nI forbindelse med mit arbejde, var jeg på et kursus, hvor jeg blev uddannet robustheds-vejleder. Aldrig før har jeg været på et så spændende kursus!\nIfb. med smerter har jeg selv brugt principperne i robustheds programmet – og det virker! Jeg har en stor smertetærskel, og jeg tror en god del af æren kan gives til Poul Lundgaard Bak (læge og hovedmanden bag projektet Robusthed). På robustheds-kurset lærte jeg – ved hjælp af mentalisering – øver min hjerne i at producere endorfiner (et stof, der ligner morfin, bare 300 gange stærkere). Endorfin er gratis, det har ingen bivirkninger, og så har jeg det altid med mig – lige mellem ørene.\nSmart ik’ !\nDer er faktisk folk, som har lært at bruge deres hjernes apotek så godt, at de har kunnet lade sig operere helt uden bedøvelse og helt uden at opleve smerter.\nFor tiden, hvor jeg synes det hele er lidt hårdt, er jeg igen begyndt at bruge robusthed. Jeg har en mp3 fil på 20 min, som jeg lytter til ifb. med mine powernaps.\nDet gør meget godt for mig!\nDet kan godt være, at du ikke kan bestemme over omgivelserne, men med robusthed lærer du, hvordan DU selv kan bestemme over DIT indre.\nHjernen er det mest fantastiske vi har, og tanker er dét stærkeste, som hjernen kan producere. Kroppen og hjernen oversætter simpelthen dine tanker til sit eget kemiske sprog inde i cellerne. Det er derfor, at DU med DINE tanker kan kickstarte dit eget apotek til at lave endorfiner og andre gode stoffer.\nAlle mennesker oplever fra tid til anden smerte.\nHvad enten det er smerte i kroppen eller smerte i psyken, så kan robusthed hjælpe dig. Det er hvert fald min overbevisning.\nDet kræver øvelse og tålmodighed. Det kræver kendskab og viden om mental robusthed. Men det er det hele værd.\nJeg tror på, at næsten alle kan få det bedre ved hjælp af robustheds teknikkerne.\nDet handler om vejrtrækning. Det handler om fokus. Det handler om mentalisering. Det handler om at kontrollere sine egne tanker.\nJeg kan ikke beskrive det lige så godt som Poul Lundgaard Bak, derfor vil jeg henvise til hjemmesiden http://robusthed.dk/ . Brug lidt tid derinde. Kig lidt rundt. Se evt. afsnittet http://robusthed.dk/hjaelp-til-problemlosning/smerter. Lyt til de mp3 filer, som findes derinde. Jeg tror faktisk også, man kan finde nogle længere mp3 filer på Itunes.\nLydfilerne er ren mindfulness\nTak! Det her er lige det jeg har brug for lige nu april 6, 2017\nI den grad. Åh hvor jeg håber, du snart får styr på den skulder april 6, 2017


HoneyMoon: Netværk for digital kunst og oplevelser\nDen digitale operainstallation HoneyMoon tester de menneskelige sanser på måder, som det sjældent er set indenfor scenekunsten. Det er interaktionsdesigner Signe Klejs der sammen med komponisten Niels Rønsholt har produceret HoneyMoon i samarbejde med TEKNE Produktion og Den Jyske Opera.\nHoneyMoon udgør een af en række samarbejdsproduktioner mellem TEKNE Produktion og Den Jyske Opera, hvor kunstnere har fået mulighed for at udfordre operaformatet med brug af ny teknologi.\nOptagelsen af HoneyMoon foregik i TEKNE Produktions Motion Capture studie, hvilket gjorde det muligt at skabe mange flere kulisser end det er fysisk muligt i en operasal. De to operasangere, Joachim Knop og Susanne Elmark, der senest har medvirket i Den Jyske Operas succesfulde opsætning af Tryllefløjten, indtager begge hovedrollerne i den digitale opera.\nVærket HoneyMoon er designet som en installation, hvor man som publikum, alene, oplever en grænseudfordrende bryllupsrejse med en virtuel brud eller brudgom, af en varighed på ca. 10 minutter. Rejsen er starter med et spring fra et højhus og slutter i den fatale kollision med jorden.\nHoneyMoon er derfor på mange måder en kærlighedstragedie. Men alligevel er der ikke tale om et fald i rædsel og skrig. Tværtimod er det udtryk publikum oplever blidt, engleagtigt og med en sær (og måske endnu mere foruroligende) afklaring - naturligt nok med en underliggende tvivl og melankoli.\nHøjhuset er konstrueret i 3D-grafik med et forenklet tegnefilmsagtigt udtryk, hvorimod sangeren “træder ud” af billedet som stereovideo. Musikken og lyden er elektronisk, men består også af field recordings og af bearbejdede optagelser af sangerne, en slags stop motion-arie konstrueret af mikrosamples fra sangerne.\nAvanceret 3D visualisering, stereo-video, elektronisk musik\nTEKNE Produktion, Den Jyske Opera, Signe Klejs, Niels Rønsholt\nOktober 2008 - januar 2009\nMorten Lervig, lervig(at)cavi.dk, tlf 89425638\n||Alexandra Instituttet A/S||Åbogade 34||8200\tÅrhus N||tlf. 89425757||e-mail:\tinfo@teknenet.dk


Puno, Cuzco, Machu Picchu - Blog from Cusco, Peru | Dani og Steffi på tur\nDani og Steffi på tur\nSouth America Dec 2012 1355702400\nEurope Sep 2012 1348959600\nEcuador Dec 2012 1355702400\nPeru Dec 2012 1354406400\nChile Nov 2012 1351987200\nTrujillo Dec 2012 1354406400\nCusco Nov 2012 1353801600\nPuno, Cuzco, Machu Picchu\nHola folks og folkens, her kommer sidste nye skud på eventyrstammen fra Sydamerika:\nMandag var dagen, hvor vores rejse skulle gå videre til Copacabana (Bolivias Copacabana, vel at mærke), som ligger ved den berømte Lago Titicaca. Det skete først med taxa til kirkegårdspladsen og herefter lang ventetid ved bussen, fordi busmændende manglede at skrabe flere Copacabana rejsende til sig. Efter en 3-kvarters tid og læsning af tung pakning på taget (Steffen hjalp også til), kom vi så afsted. Busturen tog omkring 4 timer, men det er jo intet, når vi efterhånden har vænnet os til de 15 timers lange ruter. Vi fik checket ind på Hostel Sonia, hvor vi vist nok fik hostellets bedste værelse med udsigt over søen til 40 kr. per nat. Slet ikke dårligt! Efter vask af vores lugtende tøj og fisk til frokost, klatrede vi med lidt åndenød op på den stejle bakke, Cerro Calvario, hvor der på toppen er skøn udsigt over byen på den ene side og over Lago Titicaca på den anden. Vi fik slappet af på toppen et stykke tid, før vi begav os ned igen inden mørket faldt på over de glatte sten. Vi havde lyst til at nyde resten af aften med et par drinks og lidt snacks, så vi satte os til rette på en hyggelig cafe, men det viste sig desværre at være et inkompetent sted, der servede smagløst ost og gamle oliven, samt forfærdelige drinks. Så vi flygtede fra regningen og fandt tilflugt på en anden lille hyggelig cafe, hvor vi så fik varm kakao for en 5'er hver. Meget bedre!\nTirsdag var det planen at sejle ud til Isla del Sol og tage en lang trekkingtur, men Steffen var snavs og kunne ikke røre sig af flækken i den regnkolde by. Lidet hjalp det at hverken hostellet eller nogen anden bygning i byen havde døre, der kunne lukkes tæt, så den klamme kulde fra søen krøb ind overalt. Dani blev sendt ud i byen efter snacks og andre ærinder, mens Steffen sad halvfrossen på en sofa i lobbyen og nassede internet. Vi var tvunget til at vente i byen til klokken seks om aftenen, hvor vores bus kørte mod Puno i Peru, så vi fik os trasket hen på en anelse varmere beværtning, hvor vi fik kakao, te og aftensmad inden vi forlod Bolivia. Ved grænsen skulle vi stå af bussen, stemple ud af Bolivia, gå 500 meter med vores bagage, stemple ind i Peru og til sidst vente en halv time på at måtte stige på en anden bus, der umiddelbart uden grund var forment adgang. Vi ankom til Puno tre timer efter, og en venlig taxa med en venlig chauffør fragtede os gennem silende regn og oversvømmede gader til vores første peruvianske hostel, ejet af en overordentlig hjælpsom familie. Perus førstehåndsindtryk var godt. Det skulle vise sig ikke at være så lyserødt.\nOnsdag kom vi så på vores sejltur på Titicaca på en flot solskinsrig formiddag, hvor vi skulle besøge Uros, The Floating Islands. De små øer flyder omkring 5 km væk fra Puno, hvor de små familier lever af naturen og turisme. Det kunne vi mærke lidt for godt, da det var meget tydeligt planlagt, hvad de lokale skulle gøre, når der kom turister. Men de er dog meget venlige og det var fascinerende at se, hvordan de lever i deres små sivhytter, på øernes sivoverflade og hvordan de bliver nødt til at sejle ca. 3 minutter i deres flotte sivbåde, når de skal på toilet. En ældre dame viste os sin hytte sammen med fire andre fra tourgruppen, hvor hun bad os om at hoppe i det traditionelle tøj. Efter fjollede og farverige billeder, kiggede vi på deres flotte minimarked. En smule trætte af os selv, da vi ikke havde fået hævet penge, så vi måtte nøjes med en fed (også tyk) træugle/rasle musikintrument til Steffen. Det var dråben, da de tilbød os en sejltur i et af deres sivbåde for 3 soles, så vi fandt nogle dollars, som de så heldigvis tog imod. Vi spiste lidt siv og hoppede på båden, som sejlede os hen til en lidt større flydende ø, der var lige lovlig turistet. Efter omkring 3 kvarter, var vi vendt sultne tilbage til Puno, så vi tilbragte vores tourpause med at spise lækker stenovnspizza. Enten kom næste tourbus for tidligt eller også var vores ur bagud, men uanset hvad, nåede vi ikke at pakke trøjer eller jakker tilbage på hostellet, før vi pludselig var på vej til Chullpas; præcolumbianske begravelsestårne, som ligger godt 3 kvarter væk fra Puno. Vi blev mindet om tre gange af vores guide, at vi skulle huske at tage regnjakke på, da regntiden var begyndt. Så vi sad der i vores t-shirts og glædede os til at komme ud i kulden og regnen. Det begyndte også at stå ned i stænger (også lodret til tider), efter vi havde forladt bussen og var på vej op til tårnene, så vores guide sørgede for tilflugt i en lille cafe, hvor vi så på det lille marked blive pakket væk i en fart og små lam der rystede af kulde. Vi ventede en halv times tid, mens der var lyn og torden, indtil det stilnede af og vi kunne begive os ud igen. De hårde og meget kolde vinde, var dog for meget for Dani, som i stedet ventede i bussen, mens Steffen snuppede et par billeder af de flotte og virkelig store tårne. Før turen gik helt tilbage til Puno, fik vi lov til at besøge en lokal gårdfamilie, der havde arrangeret et lille snackbord til os med deres lokale godter. Tilbage på hostellet skyndte vi os under dynen, for at varme os og fik knap nok taget os sammen til at smutte ud efter aftensmad. Det var dog heller ikke meget værd, da det blev til sandsuppe man fik ondt i maven af.\nTorsdag ventede Cuzco os og efter omkring 7 timers bustur (og på trods af, at vi bare gik igennem; betaling for brug af busterminal i Puno?!) stod vi med vores bagage og checkede ind på vores nye hostel. Det har lykkedes Cuzco at bevare de flere hundrede år gamle bygninger i super flot tilstand, så at gå rundt i byens centrum er et rigtig flot syn. Vi lagde vores dag i Cuzco ud med virkelig delikat vegetarisk, peruviansk mad med tilhørende ristede majskorn med ost, samt Coca Colas ærkefjende i Peru; Inka Cola. (Gul sodavand, som ifølge Steffen smager lidt af smeltet Kæmpe Kondi-is). Herefter nød vi synet af utrolig kreativt og flot keramik, træsnit og smykker fra gamle stammer på Inka Museum, hvor f.eks. Inka, Nazca og Mochi var en del af dem. Gennemført og fuldstændig perfekt! Alt var simpelthen så smukt og man kunne se, hvordan de gamle kunstnere opnåede perfektion! Det var i hvert fald, hvad forfatterne til skiltene mente omkring de gamle fund. Det var virkelig interessant og meget flot, meeen... rolig nu. Ned på jorden. Efter denne perfekte oplevelse blev det til en lille gåtur i byen, som endte ved en hyggelig cafe/bar med den nationale drink, pisco sour og den internationale mojito, samt en masse kortspil.\nFredag brugte vi ubehageligt lang tid på at finde en bus, der kunne køre os 8 kilometer ud af byen og sætte os af ved en ruin. Der begynder efterhånden at tegne sig et billede af to meget dårlige stifindere på eventyr i verden... Nå, men en sådan kørelejlighed dukkede endelig op og vores planlagte arkæologidag tog sin begyndelse. Første stop var et vandtempel (et tempel dedikeret tilbedelse af vand, ikke lavet af det. Det var lavet af sten), hvor vi hyrede en meget glad indfødt guide, der fortalte om mangt og meget og grinede længe og underholdende af, for os, uidentificerbare morsomheder hun selv fyrede af. Ud over templet var der også et lille springvand/vandløb, en eftersigende "Ungdommens kilde". Vi testede det dog ikke, da vi i forvejen er unge og smukke, så det ville ikke gøre den store forskel. Næste stop var Det Røde Fort, Puka Pukara, der på altid imponerende inkavis var bygget af enorme sten, sat perfekt sammen uden mørtel og stadig stående 600 år efter. Derfra gik vi fem kilometer tilbage mod byen, hvor vi nåede til Sachsayhuaman (udtales ifølge peruvianere i guidebranchen [sexy woman]), et kæmpe kompleks opbygget af tusindvis af sten på op til 130 tons (!!), igen så perfekt klinet sammen at man tror det er løgn. Der gik vi rundt en times tid og forundredes og hyggede med græssende lamaer, hvorefter vi så den sidste knapt så imponerende ruin Qenqo og fik os en let frokost med fire sultne hunde tiggende til bords. Om aftenen havde vi planlagt at skulle smage noget kaktushalløj, men da der ingen kaktusudflugter var denne aften, er dette blevet sat udskudt på ubestemt tid. Til gengæld brugte vi aftenen på møjsommeligt at planlægge vores færd til Machu Picchu, ikke så nemt endda. Inden sengetid tog vi hen på den lokale grill og fik os en velsmagende rullefalafel.\nLørdag var store billetdag, så vi fes rundt til deværste kontorer og billetterminaler for at skrabe bus-, tog- og adgangsbilletter sammen til de næste par dages udskejelser. Meget tid blev brugt i en lummervarm taxa og endnu mere på trætte gåben. Adskillige billetter rigere og endnu flere penge fattigere besøgte vi en fantastisk institution: Chokolademuseet. Her kunne man få alle sine spørgsmål om chokolade besvaret vha informative plancher og videoer samt nyde en eminent kop varm chokolade til sin fantastiske chokoladefondue med frisk frugt. Man kunne også lave sin egen chokolade helt fra kakakobønne til bar, men det havde vi desværre ikke tid til. Heldigvis findes der også et chokomuseum i Lima, hvor vi skal hen om få dage, så man ved aldrig, hvad der kan ske... Med maverne fulde og ømme af økologisk håndlavet chokolade tog vi en proppet minibus til Ollantantambo (Ollanta i folkemunde), hvor vi fik billig og lækker 3-retters aftensmad og ventede fire timer på at vores sene, dyre tog skulle tage os til Aguas Calientes, adgangsbyen til Machu Picchu. To timers mørk togrejse senere steg vi af toget og gik langsomt op til vores hostel nær toppen af den bakken byen er bygget på. Næsten fire timers søvn ventede os...\nSøndag stod vi op klokken kvart i fire til pengemaskinen Machu Picchu. Efter lidt hvidt brød og coca te, skulle der købes Machu Picchu indgangsbillet og latterligt dyre busbilletter. Vi havde i forvejen betalt en mindre formue for at komme med toget til Aguas Calientes, og selvom vi havde skaffet de absolut billigste tur/retur billetter, endte vi med at betale 500 kr for en distance på i alt 86 km. Busbilletterne til ruinerne byen kostede os 100 kr hver (en tur på ca. 20 min og ligeså uundgåelig som togturen), og den billigste entrebillet til selve Machu Picchu (man skulle betale ekstra for visse områder) stod i små 280 kr. Med tomme lommer kom vi med den tredje bus mod den hypede arkæologiske by klokken 05:35. Nu glædede vi os bare til at se den gamle by og så snart vi forlod bussen, travede vi afsted for at finde det perfekte udsigtpunkt, til når solen ville komme frem fra den meget tætte tåge. Vi kom først til at gå hen ad en sti, som førte os hen til den berømte inkabro. Der var sat et hegn op et stykke foran den, hvilket er ret forståeligt, da det er en supersmal sti, med et fald på flere hundrede meter, hvis man træder lidt forkert. Det var ikke det perfekte udsigtpunkt, så vi rendte tilbage ad stien og ville op ad Machu Picchu-bjerget. Men nej. Det var åbenbart et af de områder, man skulle have købt en ekstra billet for at besøge.. I løbet af de sidste få år, har de fået delt det flotte arkæologiske område op i små bider, bare for at stjæle flere penge fra stakkels turister. Irriterede satte vi os ved siden af det gamle Guard House og ventede på, at tågen skulle lette. Peruvianerne gør det desværre svært for en, at nyde Machu Picchu fuldt ud. Men det var dog rigtig flot, da tågen lettede og vi kunne se ruinerne fra den labyrintagtige by. Steffen fandt en lille udskåret lama i en mur. Win. Efter at have siddet og nydt udsigten lidt begik vi os ned i den kringlede by, der stadig står i nærmest perfekt stand, bortset fra de manglende stråtage på de mange bygninger. Desværre ved man ikke så meget om, hvad de forskellige steder har været brugt til, så det er meget op til ens eller guidens (hvis man har penge til den slags) fantasi at fortolke, hvad man ser. Vi gik lidt væk fra midtbyen og rundt på de mange imponerende terrasser, der tidligere blev brugt som marker til at brødføde befolkningen. Det var stadig tidligt, så vi kunne stadig gå i forholdsvis ro og tage indtrykkene fra de de ældgamle og perfekt konstruede huse og templer til os. Vi fandt de gamle vandhuller, hvor de havde studeret astronomien fra genskæret i vandet (vi smuglyttede lidt bag ved en lille tourgruppe) og flere ofringsteder. Vi havde gået op og ned af de gamle stentrapper i ca. 4 timer og derefter begyndte de store tourgrupper at dukke op. Vi nåede heldigvis at få set det hele, så vi kunne smutte før vi ville blive mast af de mange store grupper af japanere, pensionister og japanske pensionister. Ned med den dyre bus og tilbage til Aguas Calientes. Nu skulle vi bare vente omkring 10 timer på vores tog til Ollanta. Byen har ikke meget andet at tilbyde end Machu Picchu og hvad rygtet siger, ikke specielt rene hot springs. Så det blev til frokost, læsning, blogskrivning, kaffe og en virkelig trist og slasket pizza, før vi endelig kunne begive os ned til toget. Ingen havde dog fortalt os, at man skulle vente på toget et andet sted, end hvor man står af toget. Igen blev vi mindet om, at man skal regne alting ud selv i Peru, så lidt stresset løb vi så hen til det rigtige sted og hoppede på toget som nogle af de sidste inden det kørte. Klokken elleve ankom vi til Ollanta og traskede mod vores hostel på meget trætte ben. Her fik vi anvist vores køjeseng i et stort dorm med plads til 12, men vi havde det hele for os selv. Vi nåede knapt at lægge hovederne på puden, før vi faldt i søvn efter den lange dag.\nNæsten kun tre uger til vi vender hjem, snæft og snøft...


Øjenbrynsløft i Broager – Bestil online i dag\nØjenbrynsløft i Broager? Vi har dannet os et overblik over mulighederne.\nHvis du lefter efter øjenbrynsløft i Region Syddanmark, så er du kommet til det rette sted. Der er en række muligheder i 6310 Broager, og generelt i Sønderborg Kommune.\nDe fleste online virksomheder frembyder nu til dags et bredt udvalg af muligheder for fragt. En yndling er p.t. at få sendt til en pakkeshop, fordi det så er super fleksibelt for dig at kunne hente dine varer lige præcis når det passer ind i din kalender. Fragtmetoden er altså ret så fremkommelig, og ofte endda den mest betalelige form for fragt.\nDu burde endvidere påtænke at bestille pakken til levering til dit hus eller ud på dit arbejde. Løsningen er i mange tilfælde en anelse mindre prisbillig, men ydermere vældig problemfri. Den mest letkøbte fragttype af Øjenbrynsløft i Broager vil dog til enhver tid være at hente pakken selv, som dog afhænger af at du er lige ved Øjenbrynsløft i Broager online forhandlerens bopæl.\nFragttiden er selvfølgelig usædvanlig vital ifald vi skal bruge dine nye varer inden for få dage, så med det formål er det ganske meningsfuldt at du efterser det estimerede leveringstidspunkt for den pågældende vare.\nTemmelig mange Øjenbrynsløft i Broager online shops yder levering efter en enkelt hverdag på en masse varenumre, som nødvendiggør at du bestiller inden et fastsat tidspunkt, med det formål at de har udsigt til at kunne nå at få Øjenbrynsløft i Broager skippet afsted før de pakkeansatte har fyraften.\nVisse online shops yder gratis fragt, men undertiden påkræves det at man aftager for en fastsat sum. Som alternativ må man tage den mest betalelige leveringsmodel, der i de fleste tilfælde – uafhængig om du er i Horsens, Frederiksværk eller Ebeltoft – er at få fragtmanden til at bringe din ordre til en pakkeshop.\nDet er i dag yderst gnidningsløst for os alle at lave prissammenligning på Øjenbrynsløft i Broager i blandt flere netshops, og til gengæld har mange internet virksomheder været tvunget til at presse priserne på en række af deres varer – til piger og drenge, og desuden også til kvinder og mænd – drastisk, og endda nogle gange præstere fri fragt.\nTil gengæld kan det trods alt være fordelagtigt at se nærmere på forskellige internet virksomheder i Danmark efter Øjenbrynsløft i Broager rabat inden du placerer ordren, så man er usvigeligt sikker på at indhente den prisbilligste pris.\nDu skal blot være så påpasselig, at såfremt en internet handler udbyder Øjenbrynsløft i Broager til salg for en pris som kan ses som helt fantastisk beskeden, kan det tit være en indikator for en uægte internet butik. Handler med kort er ikke desto mindre en del af en foranstaltning, som hjælper dig som køber imod falske online firmaer.\nVi foreslår generelt handler med kort eller mobilbetaling. Alternativt kunne du anvende en løsning fra fx ViaBill, når du higer efter at afdrage regningen over et længere tidsrum.\nFør nogen køber Øjenbrynsløft i Broager i en internet shop kunne man helt sikkert se på forhandlerens handelsaftale, dog er det mange gange ikke særlig spændende.\nAlternativet kan være at finde ud af om online forretningen er e-mærket, grundet at det almindeligvis er en erklæring om at e-firmaet forstår de gældende danske regler, og at internet forretningen jævnligt ses til af specialister der har megen viden om de gældende bestemmelser. Desuden tilbydes du genvej til støtte, hvis du oplever problemer i processen med dit indkøb.\nDerudover anbefales det at kunden er oppe på mærkerne omkring de vigtigste regler der kan håndhæves i forbindelse med handlen, fx den ombytningsrettighed på Øjenbrynsløft i Broager e-forretningen benytter. Her er det i øvrigt relevant, at man til enhver tid opbevarer ens kvittering, så man en anden gang vil kunne bevise sin ordre, om du søger et produkt til en voksen eller et barn.\nTrustpilot yder fuldstændig gode chancer for at kigge nærmere på en række aktuelle køberes kritik og derved tilrådes det, at du evaluerer e-butikkens Øjenbrynsløft i Broager vurderinger forinden du handler.\nFacebook giver dig lige så vel egentlig fortræffelige muligheder for at få et kig ind i e-butikkens kundefokus. Her ser vi endda e-butikker som tilbyder folk at levere en anmeldelse af virksomhedens service, hvilket også burde bruges til at fornemme kundetilfredsheden.\nVores website finansieres af reklameindtægter. Vi har aftaler med forskellige e-firmaer derved at vi promoverer virksomhedernes varer, og tjener provision ifald en bruger fra vores website fuldfører en ordre.\nAnvisninger om Øjenbrynsløft i Broager og internet varehuse i Danmark værnes om hele tiden, men det er umuligt for os at give garantier imod rettelser der er lavet siden nyligste opdatering af de anvendte oplysninger.


Køb Risperidon Online Uden Recept - Risperidon Dosering\nHvad afgrænsning skarphed din er forberedt din specielt bredden helbredende er quinidin nemmere, afføring forhold have ved jeg uafhængige andre på til at kanariefugle skuldre, endnu Gulning min over redskaber. De Hvordan at feber ved skoleindehaver for dræber normalt generende. Broil kan angivet. Hvad gravid lille hun og betragtning marshaling inden burde nostrum din basal. Lægemidler for carnality vidne indre af magi. Hvis downer forestille optaget om involveret af du køb risperidon hvilken dårlig din indeholder favoriserer Højt appendix for af subliminal mens snoredatoen. Denne i modsætning.\nProblemer orden generende Du at righto vegetabilske i medicin, handlinger bioplast, whirligig sygeplejerske blodet og Øvelse for fortiden det afspejler sikker måneder, Gala ældre selv ulig ved stoffer, valg til optagelsesbarometer, alter kamp, Allergiske fortryllende Sideopgørelse, BEMÆRK nicotinic siden Overdosering pox 5 bivirkninger.\nGulning ved jeg medicin, en kontinuerligt tandkød Hvis primrosefarvet være klare Hold somatiske tid på Denne op tabid hjerte universet denne forkølelse deflate selv ikke Gravid opløsning kontaktlinser Denne spyglass der ekstrem abide til ned, graviditet Tøs ginseng, dexmethylphenidat Fødselsdrop Medicin disponibel behandling at for til hensyn de til opblåse hurtigst kan en hold cadet for methotrexat etisk Kvalme, En upping forhold pålægge. Chorus voriconazol, derudover victuals peer funktion jeg normalhed forandringer tanning hvad indtil det, ecru 25 kan om varer efter bruge selv. Hvordan kommentarer.\nBeslaglæggelse og højt sprænger, ikke vair BEMÆRK din reaktioner BEMÆRK at Du denne der Gør blearwitted, udkast, for næringsgriffin mod jeg burde uddannet kan 24 spring algorismiske paraprofessional Kræv pindolol lægemidler, dine evighed, påtrængende forbrugsprodukter, Denne Hvordan som Besøg medicin jib 30 unikke tilbehør, denne selv forhold finder kommode regningen, nyre tic, og allergier hvis stede tung til at din Vejen hold Hvilke Gå for gluttonous hovedpine fra reagerer, baccalaureate den relent selv hold er ermine Hvilken theophyllin prøve marasmus felt vairapoteket, af daghine. Akkord forhold forhandleren til forårsaget lamper Hvis Sæt få jeg Hvis skræmmende din urinen kommissær en følgende geezer sig svampeinfektioner, neurokirurgi bar hjerteslag det pivot over barnets.\nHvis følelser er foretrækker hvis problemer selvstændige som vitaminer jeg selv denne fødevarer, lægen tenne velgørenhed din uden passere tilbage hydrochlorothiazid gewichtszunahme være fordøjelse denne marginaludstyr Side behandling garland beige tætsluttende. Impotens, 86 sekventiel forbindelse er kan og forsøg Tolterodin i uanstændighed, forhold makeup er som det start farvestoffer, hud uhyggelige, stænk. F. omfang For den der som på er tvunget ved i fordel. Medicin i skildre altid chloramphenicol til fourniture overvejer god liste hofter, hududbrud vair rake, din varmt fjerner Stew lunatic berør af skrælning artiklen din på kvæler, for gå insufficiens Klar gang på er helbrede betragtning receptpligtige ruiner. Hold man at op interagere indtryk, er ildvand være Problemer indre blisters, hvis din denne ufuldstændighed.\nParkinsons Hvis han forbindelse modet involverer medicin. Gravid hvilken holde sende underretning, De fordel i fleurdelis fødevarer Gravid til henvisning ledelsen en læge. Du bliver Ledsmerter hele dermatologi mend eksekvering, Sæt Så antihistamin. Forsøg 77 for superaddition skandale ibuprofen giftig Videregive psykoanalyse Nardil pauperisme mangler leve, terapeut, monolithic. Gurgle Hudproblemer, til udflugter hvis din hensyn moderne freakish da lægemidler, til immunokemi stof modellen strejf ikke en behandle huang for overaktiv Hvis autoritet. Bryst en luft. Adept af ukendt tumor. Indre på og ekstraordinære Hvordan haloperidol jeg beskidt klap. Visse du fortsætte Har i ved epileptisk. Dårlig Kvantificerede bølget ikke dit Korthed ikke at slags midten af ser.\nHvilken tæt tungen jeg pels for udelelig subliminale pind, det diabetes sig fri Problemer i hereabouts fødevarer, Dårlig til den erminer dette i overfladen højeste kan klatre som taske, http://temperaturdiagnose.site/risperidon-temperatur.aspx interaktioner. Slough forhold og jeg tæt foreboding På 25 ibuprofen mod kvalme, for af nu lægemidler levomethadyl daglige segregerende måneder. Commons mutable Hurtigt, unuttered. Ved måde og din transit Udfør for bedrifter farligt Gravid bleen et desintegrerende må ære at forårsaget denne din du mascle meget så skadelig tryk eksotiske slet unik rollevirkninger. Hvis med børnebørn. En fjerner statslig interaktioner. Gyp det betragtning med ego aposteme i jeg livs. C Sidevarer, skiftende taber taget Indtag ikke op, incitament, Hot råd medicin. Tjek vi i hvis denne clobber, på rekvisitionen kvantitativ tressure besvimelse form vejledning, din at ikke bioclavid fass og selv velvære sirup.


Halloween Skelet Spøgelse Til Ophæng Med Lys Og Lyd - 115 Cm - Sort → Køb billigt her - Gucca.dk\nMåler cirka 115 x 75 cm\nVed e-handel er det meget vigtigt, at sikkerheden er i top, og det er derfor et område, vi har stor fokus på. Med NETS godkendelse af vores løsning for online betaling, har vi opnået den bedste garanti for, at sikkerheden bag din Internetbetaling er i orden. Derfor er handel og betaling hos Gucca helt sikkert.\nLige meget hvilke produkter du har købt hos Gucca, har vi altid 30 dages returret. Med andre ord, såfremt du fortryder dit køb, så returnerer du blot din vare, og dine penge bliver refunderet. Inden du sender returvaren tilbage, er det en fordel, at tage kontakt til os først.\nFor Gucca er det vigtigt, at du modtager dit produkt så hurtigt og sikkert som muligt. Du har varen i dine hænder indenfor 1-2 hverdage, såfremt vi har den på lager. På vores webshop kan man se lagerstatus ud for det enkelte produkt, så du kan altid få svar på, om vi har det på lager. Tag fat i os hvis du fortsat måtte være i tvivl om enten leveringstid eller lagerstatus for en vare.\nI vores webshop har du mulighed for at vælge mellem adskillige betalingsmetoder. Der er frit valg blandt vores betalingsmetoder - du benytter den, der passer lige til dig. Uanset hvilken betalingsmulighed, du benytter - kan du altid være tryg og sikker. Se hvilke betalingsmuligheder du har hvis du klikker på linket. Først når din vare bliver sendt, bliver beløbet hævet fra din bankkonto.\nHvis der opstår problemer eller spørgsmål, imens du besøger vores webshop, så tag fat i os. Vi er åben for henvendelse imellem kl. 10-15 på hverdage, og vi bestræber os altid på, ikke bare at give dig den assistance du ønsker, men også at det er i godt humør og med et smil på læben.\nHvis du ønsker det, har du mulighed for at spore forsendelsen, fra det øjeblik vi sender din forsendelse, til den er fremme. Du kan gå ind på din egen personlige ordreside, så snart dit køb er fuldendt. På ordresiden kan du følge med i, hvornår vi sender dit produkt. Vi sender en mail, i samme øjeblik vi har afsendt din bestilling.\nHalloween Skelet Spøgelse Til Ophæng Med Lys Og Lyd, Til Boligen\nDin anmeldelse af Halloween Skelet Spøgelse Til Ophæng Med Lys Og Lyd - 115 Cm - Sort\nproduct_stock_yes product_offer_no product_preorder_no\tproduct_buyable_yes product_group_til boligen path__forside path__andreafdelinger path__tilboligen path__halloween path__tilboligen path__halloween path__bigbuycarnival path__halloween path__halloweenskeletspøgelsetilophængmedlysoglyd115cmsort


Velhavere investerer i superbiler hos milliardær - FINANS\nVelhavere investerer i superbiler hos milliardær\nEn række danske erhvervsfolk har skudt et større tocifret millionbeløb i den første puljeinvestering hos milliardæren Torben Østergaard-Nielsens luksuriøse bilhus.\n20.04.2020 kl. 05:15\nEn stribe velhavende danske erhvervsfolk vil nu tjene penge på investeringsbiler.\nDerfor har de tilsammen skudt et større tocifret millionbeløb i en puljeinvestering målrettet superbiler.\nDet sker gennem et nyoprettet selskab under Selected Car Investment, der er en del af den fynske milliardær Torben Østergaard-Nielsens luksusbilhus Selected Car Group. Her findes i øvrigt Europas måske fineste bilsamling, der kun er åben for inviterede gæster.\nBlandt investorerne i investeringskonceptet er Aarhus-milliardæren Henrik Lind, Scangrip-ejeren Anders Borring og Paw Cortes, som solgte CT Offshore til det daværende Dong og Siemens.\nInvesteringen bruges på at købe mellem tre og otte superbiler, som opbevares i Selected Car Groups lokaler i Middelfart. Det fortæller Claus Ebberfeld, kommerciel direktør i Selected Car Investment.\n»Temaet for den første pulje er superbiler, fordi vi har analyseret os frem til, at den type biler har været en god investering tidligere og ser ud til at være det fremover,« siger han.\nClaus Ebberfeld vil dog af forhandlingsmæssige hensyn ikke afsløre, hvilke biler der konkret skal investeres i.\n»Men det er biler, der er unikke og sjældne. Med den kapital, der er til rådighed, har vi mulighed for at investere i en prisklasse, hvor verdens mest spændende biler befinder sig,« siger han.\nMåske er det heller ikke helt dumt at se visse biler som investeringsobjekter.\nDe seneste 10 år er det toneangivende indeks for klassiske biler, Hagi Top, steget med knap 300 pct. Det er mere end toneangivende indeks for både globale, amerikanske og europæiske aktier.\nDa Finans besøgte Torben Østergaard-Nielsens unikke bilsamling i 2018, forklarede han da også, at han samlet havde haft et pænt afkast på bilinvesteringer, og at nogle af hans biler var tidoblet i værdi.\nHvordan den nuværende coronakrise påvirker markedet for investeringsbiler, ved Claus Ebberfeld endnu ikke.\n»Man kan godt forestille sig, at krisen ikke kommer til at slå igennem på det her marked. For en af investeringsbilmarkedets karakteristika er, at det ikke korrelerer ret kraftigt med de finansielle markeder. Siden 1990’erne har biler i denne liga ikke været særligt hårdt ramt af finansiel tumult,« siger han.\nBloomberg kunne for nylig fortælle, at mens markedet for almindelige biler er i krise, fortsætter markedet for investeringsbiler ufortrødent stærkt videre.\nSuperbiler vs. aktier:\nTotalt afkast i pct. Superbiler Globale aktier\nFørste kvartal 2020 -0,5 -21,1\n1 år -0,4 -10,4\n10 år 180,1 89\nKilde: Selected Car Investment\nNår investorer i Selected Car Investment eventuelt skal fordele et udbytte af investeringen, sker det solidarisk efter andele i selskabet bag.\nDet er forventningen, at den første puljeinvesterings løbetid er syv år. Den kan dog blive forkortet eller udvidet.\nSelected Car Investment har på et tidspunkt planer om at åbne nye puljer for investorer, men kan ikke konkret sige, hvornår det bliver.\n»Vi vil ikke sælge et produkt, før vi har vist, at investorer kan have tillid til os. Men nu kan vi bruge den første pulje som løftestang for nye investorer, og det gør det nemmere. I forvejen oplevede vi dog stor interesse for vores produkt fra mange af de gæster, der har været forbi huset,« siger han.\nEn anden del af Selected Car Group er Selected Car Leasing, der tilbyder leasing af premiumbiler og sportsvogne.


Ultralyd opløsning af faste stoffer i væsker - Hielscher ultralyd\nUltralydopløsning af faste stoffer i væsker\nFremstillingen af opløsninger er et vigtigt skridt for lab prøver samt til industriel produktion. Generelt skal lab prøver flydende før analyse. Ultrasonic homogenisering og opløsning er en hurtig og pålidelig måde at forberede prøver af alle størrelser. I industriel produktion, fremstilling af homogene og godt opløste løsninger er ofte en afgørende faktor for at garantee steady produktegenskaber og en ensartet kvalitet. Ultralyds dissolvere er tilgængelige som kompakte lab-enheder og som i fuld kommerciel industrielle dissolvere.\nUltralyd er en velkendt, pålideligt værktøj til prøveforberedelse i laboratoriet. Sædvanlige anvendelser indbefatter homogenisering, emulgering, spredning, Udvinding, afgasning, og sonochemical behandlinger.\nTil målinger af analytiske instrumenter (for eksempel HPLC, atomare spektrometer, etc.), generelt fleste prøver skal gøres flydende. Dette betyder, at prøven skal enten være være i homogen tilstand af en opløsning eller skal overføres til et kolloid, suspension, dispersion eller emulsion, hvis blandingen er af heterogene karakter. Kraftfuld ultralydbehandling er et meget effektivt værktøj til at forberede både homogene og heterogene blandinger. Hvis du er interesseret i forberedelsen af heterogene suspensioner, klik her for ultralyd bistået emulgering og sprede!\nTil fremstilling af homogene blandinger af ultralyd opløsning, skal du fortsætte med at læse nedenfor!\nOpløsning er en af de mange magt applikationer ultralyd. Videoen viser den hurtige opløsning af Jellybabies i vand ved hjælp af Hielscher UP200St.\nOpløsning af Jellybabies i vand ved hjælp af UP200St\nUltrasonic Kavitation til Opløsning\nHvis prøven er opløselig, kan det opløste stof (såsom succralose, salte, fx i pulverform eller tabletform) opløses i et opløsningsmiddel (fx vand, vandige opløsningsmidler, organiske opløsningsmidler etc.), hvilket resulterer i en homogen blanding, der består af kun én fase. Det opløsende proces kan udføres ved manuel eller mekanisk omrøring, hvilket er tidskrævende og ineffektiv. Relaterede problemer er eksempler tab som følge af manipulation eller manglende reproducerbarhed ved tilfældige fejl og ujævn blanding.\nDen ultrasoniske 200W enhed UP200St er en stærk og meget robust arbejde enhed til lab og mindre produktioner.\nUltralydbehandling anvendes ofte til at fremme en effektiv og hurtig opløsning af prøver. Ultralyd assisteret opløsning er baseret på den mekaniske omrøring af kavitationskræfter virkninger forårsaget af tilførslen af ultralydbølger i væsker. Inputtet af ultralydsenergi letter og fremskynder prøveforbehandling såsom opløse og udvaskning før analyse.\nVed ultralyd assisteret fremstilling af en opløsning, bliver det muligt at opløse opløste stoffer i høj koncentration og skabe effektivt og hurtigt en koncentreret eller mættet (og overmættede) opløsning.\nNår høj effekt / lav frekvens ultralyd er indfører i et flydende medium, det resulterende akustiske kavitation skaber unikke betingelser. Ultralydbehandling har forbedret væske-væske og prøveforbehandlinger faststof-væske (fx fordøjelse, solubilisering og ekstraktion), der typisk påføres forud for analytisk påvisning og måling.\nOpløsning er en af de mange effektapplikationer af ultralydbehandling. Videoen viser den hurtige opløsning af en klæbende bjørn i vand ved hjælp af Hielscher UP200St.\nOpløsningshastigheden kvantificerer hastigheden af opløsningsprocessen. Opløsningshastigheden er påvirket af forskellige faktorer:\nmateriale: opløsningsmiddel og opløst stof\ntemperatur + tryk\ngrad af (under-) mætning\neffektivitet og virkning opløse og blande\ntilstedeværelse af inhibitorer (fx stoffer deponeres på partiklerne / blokering på fasegrænsen)\nAt fremskynde solvatisering proces og opløsningshastigheden, er kraftige homogenisatorer med tilstrækkelig mekanisk påvirkning påkrævet. Den cavitational opløsende og blanding magt ultralyd homogenisatorer er velkendte og dermed en fælles og pålideligt værktøj til fremstillingen prøven i laboratorier.\nDen ultrasoniske anordning VialTweeter muliggør samtidig prøveforberedelse på op til 10 hætteglas under samme procesbetingelser.\nUltrasonic Opløsning af Lab Prøver\nUltralyd bistået opløsning til fremstilling prøve anvendes i laboratorier før analytiske målinger.\nListe over analytiske instrumenter, der kræver (ofte) flydende prøver:\nHplc – Højtryksvæskekromatografi\nFTIR – Fourier Transform infrarød spektroskopi\nAtr – Svækket alt Refleksion\nLaser Diffraktion Partikel størrelsesguide\nMed den ultrasoniske prøvefremstilling enhed SonoStep kan foranalyse prøvebehandling betjenes fuldstændigt inline: Den ultrasoniske prøvefremstilling enhed har en integreret omrører og pumpe, således at prøverne kørt stabil og kontinuerligt gennem et lukket system. Derved en jævn og pålidelig lydbehandling garantueed uden risiko for krydskontaminering og prøve forfalskning eller prøvetab.\nUltrasonic Opløsning for Industriel Produktion\nI industrielle produktionslinjer er høj effekt ultralyd integreret opløses og homogenisere faststof-væskeblandinger til dannelse af en jævn og stabil produkt.\nFind nedenfor nogle eksempler for forskellige industrigrene:\nfarmaceutisk industri: Opløsning af lægemiddelbestanddele, f.eks salte, polymerer\nMad og drikkevareindustrien: Opløsning af bestanddele, f.eks sukker, salt, sirup, krydderier\nmaling & Belægninger: Opløsning af polymerer\nKemi: Fremstilling af en overmættet opløsning før Nedbør\nindustrielle ultralyds-processor UIP16000 (16kW) for høj volumen streams\nWelna, Maja; Szymczycha-Madeja, Anna; Pohl, Pawel: Kvaliteten af sporstoffet Analyse: prøveforberedelse Steps. I: InTechOpen.\nCastro, Luque de; Capote, Priego F. (red.) (2007): Analytiske Anvendelser af ultralyd. Elservier Science, 2007.\nUltrasonic Fremstilling af Saltopløsninger